הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 103, 2017-11-27 12:30

מכלוף מיקי זוהר: שלום לנוכחים.

מכלוף מיקי זוהר: אני מתכבד לפתוח את הוועדה לצדק חלוקתי ושוויון חברתי.

מכלוף מיקי זוהר: הנושא שלנו היום הוא בחינת השקעת הממשלה באכיפה וביטחון אישי בשכונות דרום תל אביב - צמצום פערים בפריפריה החברתית.

מכלוף מיקי זוהר: אנחנו מאד מאד מודים לשר לביטחון פנים, חבר הכנסת גלעד ארדן, חברי למפלגת הליכוד, שאני שמח לשרת איתך את המדינה במפלגה הזו, על שהגעת.

מכלוף מיקי זוהר: היום אתה מגיע על תקן מקצועי.

מכלוף מיקי זוהר: קודם כל בראשית דברי אני חייב לומר שמהשנתיים וחצי האחרונות בהן אני משרת יחד איתך את אזרחי ישראל, כייף לראות את העשייה החשובה שאתה עושה במשרד לביטחון פנים.

מכלוף מיקי זוהר: מהפכה אמיתית בהרבה מאד פרמטרים לטובת קודם כל אזרחי ישראל והחיים התקינים והשלווים שלהם פה במדינה; וגם לשוטרי ישראל, שלעניות דעתי שנים רבות לא זכו לשר שבאמת שומר עליהם, עוזר להם ונותן להם את הכלים לעשות את עבודתם כראוי, למען אזרחי המדינה.

מכלוף מיקי זוהר: אז אני מברך באמת על ההשתתפות שלך.

מכלוף מיקי זוהר: כמובן שאני אומר מספר משפטים ואתה תתחיל את הדיון במספר דברים שתרצה לספר ולדווח לציבור.

מכלוף מיקי זוהר: אני רוצה לומר שהוועדה הזו מעצם היוולדה, נועדה לצמצם את הפערים בחברה הישראלית בין פריפריה למרכז, אגב גם בן פריפריה חברתית ולא רק פריפריה גיאוגרפית.

מכלוף מיקי זוהר: ועשינו לא מעט דיונים ועשינו גם סיורים בדרום תל אביב.

מכלוף מיקי זוהר: זו תופעה שלא אני ולא אתה התחלנו אותה.

מכלוף מיקי זוהר: זו תופעה שקיימת שנים ארוכות, אנחנו מנסים להתמודד איתה במגוון פרמטרים.

מכלוף מיקי זוהר: ראינו גם את ראש הממשלה ורבים אחרים עוסקים בסוגיה ואני יודע שאדוני גם נדרש אליה מן הסתם, מעצם תפקידו החשוב כשר לביטחון פנים.

מכלוף מיקי זוהר: ולכן גם רצינו לעורר כמה דברים, לעורר כמה סוגיות, על מנת להביא לאיזה שהוא מבנה אידיאלי, שאני מניח שאתם כבר עובדים עליו במשרד לביטחון פנים, כדי שנוכל לעזור לאזרחי ישראל בכלל ולאזרחי הפריפריה החברתית בפרט, בעצם אזרחי דרום תל אביב, לקבל איזו שהיא רמת חיים טובה ותקינה כמו כל אזרח אחר במדינת ישראל.

מכלוף מיקי זוהר: אז אני מודה לך אדוני ואני אשמח שתפתח עם הדברים החשובים שרצית לומר.

גלעד ארדן: תודה חברי, חבר הכנסת מיקי זוהר, יושב ראש הוועדה.

גלעד ארדן: אני מאד מאד מאד שמחתי כשפנית אלי במסגרת הוועדה המיוחדת לצדק חלוקתי ולשוויון חברתי וביקשת, כאחד הנושאים המרכזיים, לקיים דיון על מצב הביטחון האישי בדרום תל אביב.

גלעד ארדן: אני בהחלט חושב שהנושא הזה הוא אחד הנושאים החברתיים החשובים ביותר שמעסיקים את מדינת ישראל וגם את הממשלה בשנים האחרונות.

גלעד ארדן: יש כמובן צדדים נוספים שמשפיעים על המצב בדרום תל אביב והם קשורים גם להחלטות אחרות שהממשלה וראש הממשלה קיבלו, כמו למשל בניית הגדר בדרום ובלימת המשך תופעת ההסתננות הבלתי חוקית, ש-90% ממנה בעצם, מי שמשלם את מחירה אלה תושבי דרום תל אביב.

גלעד ארדן: במהלך השנים נעשו הרבה מאד צעדים, גם על ידי כמובן שרים קודמים לי ובין אם זה במשרד לביטחון פנים, בין אם זה במשרד הפנים.

גלעד ארדן: החל מחקיקת חוקים, דרך עיבוי וחיזוק מערך האכיפה של רשות האוכלוסין, דרך צעדים שנוגעים גם ליחידות פיקוח עירוניות של עיריית תל אביב.

גלעד ארדן: אבל אני כמובן ארצה להתמקד במה שעושה המשרד לביטחון פנים ובמה שעושה משטרת ישראל, למרות שאני שמח לראות שיש כאן גם נציגים של הגופים האחרים.

גלעד ארדן: אז כפי שאמרתי, היתרון הוא פתרון משולב.

גלעד ארדן: הוא התחיל בבלימת גלי ההסתננות, שהגיעו בעיקר מגבולנו הדרומי, מגבול מצרים, דרך כל מיני חוקים שבגלל החלטות בג"ץ נאלצנו לחוקק, גם ביכולת בכלל להתמודד, לעצור, לשלוח מסתננים למתקני שהייה – בין אם זה מתקן השהייה הפתוח בחולות או בין אם זה מתקן סהרונים, שהוא מתקן סגור, הוא מתקן כליאה.

גלעד ארדן: ואחד הדברים באמת שהכי העסיקו את המשרד ואת משטרת ישראל, בפרט את מחוז תל אביב, ולשם כך נמצא כאן מפקד המחוז, שייתן סקירה קצרה ברשותך, זה איך אנחנו מחזקים את הביטחון האישי ולא פחות חשוב מכך גם את תחושת הביטחון האישי של תושבי דרום תל אביב, שלצערנו חייהם השתנו לבלי הכר.

גלעד ארדן: אפשר להאשים אותנו ואפשר להכפיש אותנו ואפשר אפילו להסיט – כמו שעשה מו"ל הארץ לאחרונה – כשכינה אותי ועוד כמה שרים ואת ראש הממשלה רוצים בחליפות, על הכוונה להוציא מהארץ את המסתננים הבלתי חוקיים שפגעו בביטחון האישי של תושבי דרום תל אביב ושינו את חייהם לבלי הכר.

גלעד ארדן: אבל אותו מו"ל של עיתון, שיש בו חדשות לבקרים עמדות אנטישמיות – ואני אומר את זה ואני עומד מאחורי כל מילה שאני אומר – אין לי ספק שמספר הביקורים שלו ומספר המפגשים שלו עם קשישים ועם קשישות, שרוצים לכבד ולצום ולהתפלל ביום כיפור, מבלי שהם ירגישו שהם נמצאים בכלל במדינה אחרת, של דת אחרת.

גלעד ארדן: היכולת של נשים לעבור בלילה מבלי לחוש מאוימות או מבלי שיטרידו אותן.

גלעד ארדן: אני מניח שמו"ל הארץ, שמפרסם חדשות לבקרים עמדות אנטישמיות, לא ממש טרח להתמצא ולהיות בקיא בסוגיה הזאת, לפני שהוא טרח להסיט כנגד ראש הממשלה, כנגדי וכנגד עוד כמה שרים.

גלעד ארדן: ולכן אנחנו מתעלמים מקולות הרקע של המנותקים.

גלעד ארדן: יש כאלה קוראים להם חמוצים, אבל אני קורא להם היום המנותקים.

גלעד ארדן: אנחנו מתעלמים מקולות הרקע שלהם.

גלעד ארדן: אנחנו מבינים היטב שהמאבק של תושבי דרום תל אביב הוא צודק ואני אומר חד משמעית – וגם פה אני עומד מאחורי כל מילה – בית המשפט העליון – מותר לבקר אותו – הוא טעה מספר רב של פעמים באיזונים הנדרשים בין הדאגה שלו לצרכים ההומאניים של המסתננים.

גלעד ארדן: ואני לא אומר דברים אחרים – המסתננים הם בני אדם ויש לנו גם חובה הומאנית שלא לפגוע בהם ולא להפקיר את שלומם וביטחונם.

גלעד ארדן: אבל החובה המרכזית שלנו כשרים בממשלה וכתנועת שלטון, ובכלל לכל התנועות בקואליציה, זה קודם כל לוודא שאנחנו מחזירים את החיים של תושבי דרום תל אביב למסלולם.

גלעד ארדן: ומה לעשות, אנחנו יודעים ביהדות שעניי עירך ועניי עיר אחרת – עניי עירך קודמים.

גלעד ארדן: וזו בדיוק הדוגמא הקלאסית.

גלעד ארדן: אין דוגמא אחרת.

גלעד ארדן: ולכן אנחנו כבר בתהליך רב שנתי של חיזוק יכולות המשטרה.

גלעד ארדן: אני הבנתי מאד מהר שאין תחליף לנוכחות ברחובות.

גלעד ארדן: אין מה לעשות.

גלעד ארדן: ולכן אתם תיכף תראו את זה בגרפים.

גלעד ארדן: תחנות המשטרה שנותנות שירותי אכיפה לאזור דרום תל אביב - האזור שבו השתקעו בעיקר המסתננים - כוח השיטור שם גדל לאין שיעור.

גלעד ארדן: אתם תראו את זה תיכף בטבלאות.

גלעד ארדן: לאחרונה אני חנכתי עם ראש הממשלה גם יחידת סיור רגלי מאד מאד גדולה ומשמעותית.

גלעד ארדן: ביחד עם התוספת גם של יחידת סל"ע של עיריית תל אביב, היא מהווה כוח גדול, שאין לו שום אח ורע ושום השוואה לשום תחנה אחרת, למיטב ידיעתי ברחבי ה - - -

נחמן שי: מה זאת אומרת כוח רגלי?

גלעד ארדן: כוח רגלי זה אומר שכמו שפעם השוטר אזולאי בסרט, שוטר מקוף, שוטר שיש להם אזורי הקפה, שהם לא עולים על ניידות.

גלעד ארדן: הם לא יוצאים - - -

נחמן שי: החזרת את שוטרי המקוף?

גלעד ארדן: אנחנו מחזירים אותם בכל רחבי המדינה.

גלעד ארדן: זה תהליך מאד חשוב בעיני, ואחד המקומות הראשונים שחנכנו בו יחידת סיור רגלי, זה באזור דרום תל אביב, מתוך ההבנה שצריך לייצר מענה מידי לכל אירוע אלימות שעלול להתפתח.

גלעד ארדן: ואין מה לעשות - כשיש מפגש כזה בין אוכלוסיות, כשיש מאפיינים כאלה ואחרים, שהם שונים תרבותית - זה יוצר חיכוך שלפעמים לצערנו גורם לרמת אלימות גבוהה יותר.

גלעד ארדן: אני חושבת שיש לנו כבר תוצאות שניתן לראות.

גלעד ארדן: זה לא אומר שהמצב הוא טוב.

גלעד ארדן: הוא עדיין לא טוב ולכן אני חוזר ואומר ולכן המדיניות שהצגתי יחד עם שר הפנים אריה דרעי, שואפת לכך שהברירה שתוצב בפני המסתננים הבלתי חוקיים תהיה אחת ויחידה.

גלעד ארדן: או לצאת בסיוע ובעידוד של מדינת ישראל למדינות בטוחות, שאנחנו חתמנו איתן הסכמים; או כפי שמחייב בעצם חוק הכניסה לישראל, לשלם את המחיר על הפרת החוק, כי ההסתננות לישראל היא עבירה על החוק ולשבת במתקן כליאה סגור, עד שהם יחליטו שהם נענים להצעה ולתמריצים שמדינת ישראל מציעה להם ובעצם יצאו חזרה את גבולות ישראל אל מדינות בטוחות, שכפי שהסברתי ישראל חתומה איתן על הסכמים.

גלעד ארדן: ואני עוד פעם חוזר ואומר, כי אני בטוח שגם תהיה ביקורת מצד שמאל של מה שאמרתי.

גלעד ארדן: זה לא שאנחנו מאד רוצים בדבר הזה.

גלעד ארדן: יש לנו פשוט שתי אלטרנטיבות ובאלטרנטיבה השנייה ניצבים פה, ואני רואה פה את הנציגים המרכזיים של תושבי דרום תל אביב.

גלעד ארדן: ניצבים פה אלפים רבים של אזרחי מדינת ישראל, לאו דווקא מהשכבות החזקות והמבוססות.

גלעד ארדן: ואולי זה נוח לכל מיני –- אני לא רוצה לומר דווקא ראשי ערים - אבל אולי זה נוח לכל מיני מנהיגי ציבור, שהבעיה, המוסרה הזאת ממשיכה להתקיים שם ואנחנו לא פוגשים אותה ביום יום.

גלעד ארדן: ושוב, כפי שאמרתי, אכן קל לפעמים לכל מיני עיתונאים להתעלם מהבעיה הזו ולהדחיק אותה, אבל אלה האזרחים שלנו והמחויבות שלנו היא קודם כל אליהם.

גלעד ארדן: אני לא אומר שהפתרון לשים אדם בכלא או לשלוח אותו למדינה שלישית, הוא פתרון נעים.

גלעד ארדן: לא, הוא לא פתרון נעים, אבל הוא פתרון שהוא הכרח המציאות, כי האלטרנטיבה היא אכזרית והיא אכזרית כלפי התושבים שלנו.

גלעד ארדן: ולכן אני אמשיך לחזק את יכולות האכיפה באזור דרום תל אביב ובכלל בכל אזור כזה של שמסתנני העבודה השתקעו בו, כי זה מייצר לנו אתגרי אכיפה חדשים, שהמחויבות שלי, המחויבות של המשטרה היא לתת להם מענה.

גלעד ארדן: בבקשה, צ'יקו.

מכלוף מיקי זוהר: אדוני, רק משפט אחד בהמשך לדבריך.

מכלוף מיקי זוהר: אתה בחרת לא לנקוב בשמות, אז אני בוחר לומר שראש העיר תל אביב, רון חולדאי, כשל כישלון חרוץ בכל מה שקשור לסוגית דרום תל אביב.

מכלוף מיקי זוהר: לא, אני לא צריך מחיאות כפיים.

מכלוף מיקי זוהר: אינני יודע לבקר אותו על יתר עבודתו בקשר לשאר אזרחי ותושבי תל אביב, אבל בכל מה שקשור לדרום תל אביב הוא כשל כישלון חרוץ.

מכלוף מיקי זוהר: הוא בעצם בפעולות אקטיביות, מעודד מסתננים לגור שם.

מכלוף מיקי זוהר: מעודד מסתננים לחיות פה במדינה, בישראל, ועל כך הוא כשל כישלון חרוץ.

מכלוף מיקי זוהר: ואני רוצה לומר את זה כיושב ראש הוועדה, כמי שחושב שהדברים צריכים להיאמר.

מכלוף מיקי זוהר: ניצב משה אדרי, ממ"ז תל אביב.

מכלוף מיקי זוהר: בבקשה אדוני.

מכלוף מיקי זוהר: אגב, ממ"ז זה כינוי שהדביק לי חבר הכנסת אחמד טיבי, בגלל שקרואים לי מכלוף מיקי זוהר.

מכלוף מיקי זוהר: ממ"ז.

נחמן שי: עם הדרגה או בלי הדרגה?

מכלוף מיקי זוהר: בלי הדרגה.

מכלוף מיקי זוהר: אז אדוני, בבקשה.

<משה ציקו אדרי: בבקשה.

<משה ציקו אדרי: אני ארוץ על סקירה שנותנת את המימד המשטרתי, לשם אנחנו מכווינים את עצמנו על מה שקורה בדרום תל אביב.

<משה ציקו אדרי: אז אני יכול להגיד שהנתונים שאנחנו מציגים הם בתיאום עם רשות ההגירה.

<משה ציקו אדרי: אנחנו מדברים כרגע על 40,000 נתינים זרים שנמצאים בכלל הארץ, כש-90% מהם נמצאים בדרום תל אביב.

<משה ציקו אדרי: כ70%-72% מהם תושבי אריתריאה וכל שאר המדינות, כשזה מתחלק בעיקר 72% ועוד 20% תושבי סודן המסתננים, ושאר המדינות אתם רואים אותן.

<משה ציקו אדרי: אין יותר מדי מה להרחיב.

<משה ציקו אדרי: המאפיינים של הזרים, ככה אני יכול להגיד, 70% מהם שנמצאים זה גברים, 30% נשים.

<משה ציקו אדרי: הכנסה חודשית ממוצעת של נתין זר, אני יכול להגיד בין 2,500 שקלים ל-8,000 שקלים בסוג העבודות שהם נמצאים.

<משה ציקו אדרי: ממוצע ההוצאה הכספית לבילוי בחמארה, שזה מאפיין הבילוי המרכזי שלהם, שזה בדרום תל אביב ב-180 שקלים;

נחמן שי: איזה בילוי?

<משה ציקו אדרי: הבילוי בחמארה.

<משה ציקו אדרי: זה אוהל פאב כזה.

<קריאה: פאב, פאב.

<שפי פז: איפה המשפחות עם הילדים?

<משה ציקו אדרי: תנו לי לסיים.

<שפי פז: אבל איפה הילדים בסטטיסטיקה?

<משה ציקו אדרי: תנו לי, אני אסיים ואחרי זה תוכלו לשאול שאלות, כדי שזה ירוץ יותר טוב.

<משה ציקו אדרי: לגבי הילדים אנחנו מדברים בערך על 6,500 ילדים, שהם אלה שנמצאים בדרום תל אביב ונמצאים בתוך גנים.

<משה ציקו אדרי: אם אני אגיד על סך כל המאפיינים, אז רובם עובדים בעבודות מזדמנות באזור גוש דן.

<משה ציקו אדרי: בעלי המשפחות נשארים בדרום תל אביב, בעיקר בשכונת שפירא ושכונת התקווה ורוב הצעירים מתרכזים באזור התחנה הישנה.

<משה ציקו אדרי: רוב המסתננים אינם בעלי רישיון או נוהגים בכלי רכב.

<משה ציקו אדרי: הייתה איזו שהיא תופעה בשלב מסוים שאנחנו טיפלנו בה וכרגע אנחנו לא רואים את התופעה הזאת חוזרת.

<משה ציקו אדרי: אנחנו רואים עלייה בשימוש בסמים, בעיקר סמים קלים.

<משה ציקו אדרי: מגמת ירידה בעבירות האלימות ועבירות הרחוב.

<משה ציקו אדרי: גם את היחס באוכלוסייה וגם את היחס שלהם שם, בתוך האזורים, אנחנו רואים את זה ביחס לכניסה שלהם למדינת ישראל; ואנחנו רואים גם מגמת התאקלמות של פנים קהילה מה שנקרא, של חברה.

<משה ציקו אדרי: הם מתחילים לבסס את עצמם וזה המאפיינים.

<משה ציקו אדרי: אנחנו ניתן פה מפת חום על מה שדיברתי, אזורי המגורים ומוסדות החינוך, רואים את זה.

<משה ציקו אדרי: בחלק האדום אנחנו מדברים על אזור שכונת התחנה הישנה.

<משה ציקו אדרי: זה שכונת שפירא, קריית שלום.

<משה ציקו אדרי: זה האזור שאנחנו רואים, כאן החלוקה שלהם, איפה הם נמצאים.

<משה ציקו אדרי: האזור האדום זה בערך ה-70%.

<משה ציקו אדרי: אנחנו רואים אותם גולשים קצת כבר מעבר לאזור התחנה.

<משה ציקו אדרי: אנחנו בעיקר מקפידים על הנושא של החמארות ואתם תראו את זה, כדי להכניס אותם לאזור שבשליטתנו.

<משה ציקו אדרי: מה שאתם רואים כעת זה גני הילדים, בתי הספר.

<משה ציקו אדרי: זה שכונת התקווה.

<משה ציקו אדרי: אנחנו כבר רואים את ההתבססות שלהם בחלק המערבי של שכונת התקווה, בעיקר בעלי המשפחות.

<משה ציקו אדרי: הם נמצאים פה.

<משה ציקו אדרי: זה הפרישה שלנו, איפה שהם נמצאים.

<משה ציקו אדרי: גם פה אתם רואים את אותם אזורים, עם נקודות משטרה.

<משה ציקו אדרי: כאן זה מפקדת הסיור הרגלי ביחד עם שיטור סל"ע של עיריית תל אביב; ובכל מקום אנחנו נמצאים גם עם שיטור מקומי וגם עם שיטור נייד ונייח.

<משה ציקו אדרי: תיקי החקירה – פה רואים מה שנקרא את עבירות השוד.

<משה ציקו אדרי: לאורך שלוש השנים האחרונות פוגשים גם את תופעת השוד, גם התקיפה, גם הסמים וגם הפע"ר – שזה התפרצויות לדירה, גניבות רכב וכל מה שקשור, ואנחנו רואים את המעורבות של הזרים בכל אחד מהמקומות.

<משה ציקו אדרי: אנחנו רואים את מגמת הירידה.

<משה ציקו אדרי: רואים משנת 2015 לאן זה יורד ואיפה אנחנו נמצאים.

<משה ציקו אדרי: אני אומר שסמים זה עבירת החשיפה.

<משה ציקו אדרי: זה לא מה שהם מבצעים, אלא ככל שאנחנו עובדים יותר ובעניין הזה אתם כן רואים עלייה שלנו בטיפול בהם בנושא הסמים.

אילן גילאון: באופן יחסי לאחוז הפשיעה בכלל האוכלוסייה, איך זה עובד?

<משה ציקו אדרי: אז אני אמרתי את זה.

<משה ציקו אדרי: זה בתחנת שכונות רק, שתראו שאנחנו רואים את הדבר הזה.

<משה ציקו אדרי: ביחס לאוכלוסייה הכוללת אנחנו רואים מגמת ירידה בעבירות האלימות של המסתננים.

<משה ציקו אדרי: זה ניתוח העבירות – אני לא אכנס אליהן – אבל רואים את המספרים.

<משה ציקו אדרי: אנחנו יודעים למדוד אותם.

<משה ציקו אדרי: בכל אחד מהמקומות שנעצרים יש לנו גם את היכולת המחשובית לתייג אותם ולמסגר אותם, כדי שנוכל אחרי זה להוציא סטטיסטיקה.

<משה ציקו אדרי: מבחינת הרחקות שאנחנו עושים יחד עם רשות ההגירה, אז במעצרים, במעורבות הפלילית שאנחנו עשינו, אתם רואים שגם פה יש עלייה, שאנחנו מעבירים אותם לסהרונים.

<משה ציקו אדרי: בשנת 2017 – 173, ובעבירות של שוהים בלתי חוקים – 169, בעיקר על ידי ליווי משטרתי.

נחמן שי: רגע, לפי מה אתם עוצרים ומעבירים לסהרונים?

<משה ציקו אדרי: אז אני אומר, יש שני תבחינים.

<משה ציקו אדרי: תבחין פלילי ותבחין מנהלי של עבירה של שהייה בלתי חוקית.

<משה ציקו אדרי: ולכן משני הדברים האלה - - -

נחמן שי: אז את רובם אתה יכול לעצור - - -

<משה ציקו אדרי: אז אני אומר, לא לוקחים את כולם בגלל בעיית מיקום בסהרונים, ולכן אנחנו לוקחים את מי שמעורב בפלילי ומי שאנחנו יודעים שהוא רצידיביסט.

<משה ציקו אדרי: אותם אנחנו לוקחים ומעבירים לסהרונים ביחס עם רשות ההגירה.

<משה ציקו אדרי: אני חייב לציין שאנחנו בקשר עם יוסי אדלשטיין לא מעט ואנחנו מתחבטים בתל אביב בין הגיאורגים שנמצאים בבת ים, שנכנסים לארץ במספרים לא מעטים ובין המסתננים, ויש לנו בעיה ולכן אנחנו בחלק מהדברים, כמו שאתם רואים, עושים - - -

<קריאה: תעצרו אותם גם - - - הם נמצאים גם בדרום תל אביב, הגיאורגים, לא רק - - -

<קריאה: אפשר לפתור את זה אם תעצרו אותם ותגמרו את ה - - -

<משה ציקו אדרי: בחלק מהדברים אנחנו מטפלים בשני המקומות.

<משה ציקו אדרי: חאמרות – אתם רואים אותן, אנחנו מתייחסים אליהן כמחולל פשיעה משמעותי, מטפלים בהם ולכן אנחנו מרכזים אותן בנקודות ריכוז.

<משה ציקו אדרי: זה מה שהיה בתחילתה של שנת 2015.

<משה ציקו אדרי: אחרי שקיבלנו את הסיור הרגלי התחלנו למרכז אותם ולהצר שליטה.

<משה ציקו אדרי: באזור התחנה הישנה אנחנו מדברים כרגע על 77 חאמרות פעילות, אני אומר, כחלק מהמאפיין בילוי שלהם.

<משה ציקו אדרי: צריך לראות שאנחנו גם נותנים להם את מאפייני הבילוי ולכן אנחנו מרכזים אותם ולא נותנים להם לצאת לשכונות שעוטפות את התחנה.

נחמן שי: זה סוג של מקום שהם באים אליו לשתות?

<קריאה: כן.

<משה ציקו אדרי: בסיום יום העבודה יושבים, שותים, רואים טלוויזיה.

<שפי פז: ויוצאים שיכורים.

<קריאה: זה לא נכנס לסטטיסטיקות.

<משה ציקו אדרי: ובאזור השכונות אתם רואים בעיקר ברחוב האצ"ל ואזור שכונת התקווה.

<משה ציקו אדרי: גם פה אנחנו מטפלים.

<משה ציקו אדרי: בחלק מן המקומות כבר צמצמנו והורדנו.

<משה ציקו אדרי: זה חלק מהטיפול.

<משה ציקו אדרי: סרגל ההתעצמות שלנו, ואני יכול להגיד שלאורך כל הדרך השר תומך ונותן.

<משה ציקו אדרי: אנחנו נמצאים בעלייה משמעותית, כמו שאתם רואים.

<משה ציקו אדרי: אנחנו התחלנו את שנת 2008 עם 8 שוטרים, שכל יום נכנסו כערך 500 ותחנת שכונות הייתה 90.

<משה ציקו אדרי: בשלב מסוים - - -

<קריאה: אז למה יש - - -

מכלוף מיקי זוהר: חברים, אי אפשר ככה.

מכלוף מיקי זוהר: בבקשה לא להפריע.

<משה ציקו אדרי: בשלב מסוים אנחנו כבר שולטים גם בתחנת שכונות וגם באזור התחנה הישנה, על כמעט 300 שוטרים שנמצאים.

<משה ציקו אדרי: תראו איזה מספר.

<משה ציקו אדרי: אנחנו בעלייה משמעותית, כולל קיבלנו סיור רגלי, כמו שנאמר על ידי השר, שבו הם מקבלים משימות יחד עם סל"ע, עם השיטור העירוני, הם נוכחים בשטח, רגלי, יוצרים מגע, יוצרים חיכוך.

<משה ציקו אדרי: נותנים לכל אחד, כולל – אני אומר את זה – לתושבים – ליווי בחלק מהדברים שיש להם בעיה או שהם מרגישים מאוימים.

<משה ציקו אדרי: אנחנו ממש לוקחים ומלווים את התושבים מבחינתנו.

<קריאה: ממש.

<משה ציקו אדרי: יש פה עוד מספר מודלים שאנחנו מטפלים, נותנים אכיפה בכל אחד מהמאפיינים, גם נושא של סמים, גם נושא של סהרונים, גם נושא של רשת ביתית, מלווים אנשים, שכונה בטוחה.

<משה ציקו אדרי: נושא של הפנים לקהילה והדבר הכי חשוב מבחינתנו זה לחימה בפשיעה, שאתם ראיתם את הנתונים בצורה משמעותית.

<משה ציקו אדרי: אנחנו משתפים פעולה עם כל משרדי הממשלה.

<משה ציקו אדרי: תראו כמה שותפים יש לנו בעניין.

<משה ציקו אדרי: אנחנו נוגעים בכל דבר, מנושא של מס הכנסה, ביטוח לאומי.

<משה ציקו אדרי: עיריית תל אביב איתנו לכל אורך הדרך.

<משה ציקו אדרי: התושבים – ואנחנו מכירים את כולם, מטפלים בכולם – אנחנו שומעים את זעקתם ואנחנו גם יודעים לתת להם את המענה שהם מבקשים מאיתנו.

<משה ציקו אדרי: עם כל אחת מהחברות – אתם רואים – אנחנו ביצענו רק בשנת 2017 – 160 מבצעים משולבים עם כולם, כדי לטפל ואני אומר את זה, כדי לשים את שלטון החוק באזור הבעייתי הזה ולכן אנחנו נמצאים.

<משה ציקו אדרי: יש פה את סיכום הפעילות, אני לא אכנס אליה, אבל יש פה בכל מה שאנחנו רוצים אנחנו נוגעים כדי לא ליצר חס וחלילה בעיה בטיחותית וביטחונית במקום.

<משה ציקו אדרי: הדיאלוג שלנו מול התושבים, חוץ מזה שאנחנו מייצרים איתם ועדה מייעצת ושומעים אותם לכל אורך הדרך, יש גם ווטסאפ קהילתי שבו הם מעבירים לנו בעיות שהם רואים או מפגעים ואנחנו מטפלים להם באון ליין.

<משה ציקו אדרי: דרך אגב, נמצאים איתי פה גם שני מפקדי התחנות ומפקד המרחב, הם אלה שעושים את העבודה ביום יום.

<משה ציקו אדרי: אם רואים, אנחנו מטפלים גם בפעילות הסמים.

<משה ציקו אדרי: אני מזכיר שהמקום הזה לא רק עם מסתננים, אלא הוא גם מקום של סמים וזנות בתל אביב וגם שם אנחנו מטפלים, כולל בדירות, כולל במקומות ציבור.

<משה ציקו אדרי: נעשו פה הרבה מאד פעולות.

<משה ציקו אדרי: גם מניעה מצבית, שבה אנחנו לא רוצים שהם יכנסו וגם בחלק מהמקומות הקשים שהיו, של תחנות הסמים ואיתם אנחנו מטפלים.

<משה ציקו אדרי: הם נכנסו אגב לבתים וגם לזה מצאנו פיתרון, כולל סגירה מנהלית של דירות, שאנשים משכירים לתחנות סמים.

<משה ציקו אדרי: אתמול סגרנו וגם במהלך השבוע נסגור מקומות נוספים.

<משה ציקו אדרי: הגינה – מה שהייתה הגינה המשמעותית – גינת לוינסקי – תראו איך היא הייתה בשנת 2016, או בין השנים 2008-2016.

<משה ציקו אדרי: אנחנו בצורה מאד משמעותית הבנו שזה המוקד, טיפלנו יחד עם עיריית תל אביב ואנחנו הולכים להציב שם בתקופה הקרובה גם קרוואן ולייצר שם מפקד שיטור קהילתי, שיהיה נוכח בנקודה המרכזית הזאת, שבה בעיקר כל אלה שהולכים מהתחנה המרכזית והתושבים עוברים דרך הגינה הזאת, שהייתה בה לא מעט אלימות.

<משה ציקו אדרי: אני רוצה להראות את מה שהתושבים חושבים עלינו.

<משה ציקו אדרי: היה סקר של המשרד לביטחון פנים לתחושת הביטחון של דרום תל אביב, אחרי שנכנס לשם הסיור הרגלי.

<משה ציקו אדרי: אתם רואים בכל הפרמטרים עלייה.

<משה ציקו אדרי: להגיד לכם שזה הדבר המקסימאלי, אני לא יודע להגיד את זה, אבל אנחנו רואים את זה בצורה מאד משמעותית בסקר טלפוני שנעשה ואנחנו רואים עלייה של כמעט 53% בנושא של הביטחון האישי.

<משה ציקו אדרי: גם פה זה מתחלק לתחנת שכונות ואזור תחנת שרת וגם פה אנחנו רואים עלייה בתחושת הביטחון ונוכחות השוטרים בשטח.

<משה ציקו אדרי: זה הדבר המשמעותי שאנחנו עושים.

<משה ציקו אדרי: פה אתם רואים איפה אנחנו מציבים את עצמנו ביחס לרמה הארצית ולנקודות שיש שם.

<משה ציקו אדרי: אם אני אגיד מספר דברים, ונסת

<משה ציקו אדרי: כל על השקף האחרון, אני אדבר על ההמלצות שאנחנו גם העלינו בפני ראש הממשלה בסיור שלנו.

<משה ציקו אדרי: אז אחד זה הנושא של השיטור.

<משה ציקו אדרי: אנחנו רואים בשיטור את הדבר המשמעותי שמחזק את האכיפה ונותן תחושת ביטחון לאזרחים.

<משה ציקו אדרי: מה שכן אנחנו רואים, דבר שחסר לנו ואנחנו כרגע בתהליך, אחרי שהשר הנחה אותנו, וזה לחזק את תחום הנוער בקרב המסתננים.

<משה ציקו אדרי: אנחנו רואים לא מעט נוער שזה ואקום.

<משה ציקו אדרי: ראיתם – 6,500 ילדים.

<משה ציקו אדרי: הדבר הזה מצריך מאיתנו התנהגות – גם על פי חוק – בצורה משמעותית ואנחנו הולכים ומטפלים בזה ואנחנו נקים מחלק נוער.

<משה ציקו אדרי: הקמנו מחלק נוער קטן, אבל זה משהו שמצריך אותנו גם על פי חוק, להתנהג אליהם בצורה שונה ממה שאנחנו מתנהגים למבוגרים, כולל כל הבעיות של משפחה, אלימות במשפחה וכל מה שקשור בנושא של פשיעה.

<משה ציקו אדרי: מצלמות במרחב הציבורי – אנחנו מטפלים בזה.

<משה ציקו אדרי: כרגע אנחנו מתלבשים על הפרויקט של עיריית תל אביב.

<משה ציקו אדרי: אנחנו חושבים שצריך להיות פרויקט עצמאי.

<משה ציקו אדרי: זה דבר שנותן לנו ביטחון ויכולת לפענח פשעים שקורים ברחוב וגם הרתעה משמעותית.

<משה ציקו אדרי: קביעת יעד משולב - - -

גלעד ארדן: כמה מצלמות יש שם היום באזור דרום תל אביב?

<משה ציקו אדרי: אני לא יודע להגיד בדיוק.

<משה ציקו אדרי: מפקד התחנה – כמה מצלמות פעילות יש באזור?

<יריב כהן: בסביבות ה-20.

<משה ציקו אדרי: 20 מצלמות פעילות.

גלעד ארדן: כמה צריך?

<שפי פז: כמה מהן עובדות?

נחמן שי: מה זה 20 מצלמות?

נחמן שי: בכל קניון יש 20 מצלמות.

<משה ציקו אדרי: מצלמות רחוב.

<משה ציקו אדרי: אני אומר של העירייה.

<משה ציקו אדרי: יש מצלמות של בתי עסק, שאנחנו ממפים אותן.

גלעד ארדן: זה לא, אנחנו מדברים על המרחב הציבורי, צ'יקו.

<משה ציקו אדרי: כן.

נחמן שי: זה נמוך.

גלעד ארדן: נכון.

גלעד ארדן: את זה צריך לשאול את העירייה, אבל אני מוכן לממן חלק מזה.

<עובד חוגי: הם נותנים לנו דו"חות דרך המצלמות.

<עובד חוגי: מהמשטרה הם לא מקבלים דו"חות - - -

גלעד ארדן: לא, מצלמות למרחב הציבורי זה לא בשביל אכיפה.

מכלוף מיקי זוהר: סליחה, לא בצורה הזאת.

מכלוף מיקי זוהר: נא לתת לו לסיים.

<משה ציקו אדרי: דבר שאנחנו ממליצים זה חיזוק האוכלוסייה הישראלית.

<משה ציקו אדרי: אנחנו רואים לצערנו את האוכלוסייה ו - - -

מכלוף מיקי זוהר: שאלה, אדוני.

מכלוף מיקי זוהר: בערך, אם יש נתון, כמה דו"חות המשטרה נותנת לאריתראים ול - - -

<משה ציקו אדרי: איזה דו"חות?

מכלוף מיקי זוהר: דו"חות על חנייה נניח, עד דו"חות על - - -

<שפי פז: איזה חנייה?

<שפי פז: הם לא נוהגים.

מכלוף מיקי זוהר: אז דו"חות על פעילות כלשהי שהיא בניגוד לחוק, שבסמכות המשטרה לתת.

<משה ציקו אדרי: אז אני אגיד.

<משה ציקו אדרי: אנחנו נותנים לא מעט דו"חות.

<משה ציקו אדרי: אני לא יודע להגיד לך את המספר המדויק.

<משה ציקו אדרי: הבעיה שלנו זה התשלום שלהם.

<קריאה: שהם לא משלמים.

<קריאה: זה מה ש - - -

מכלוף מיקי זוהר: סליחה חברים.

מכלוף מיקי זוהר: אני אגיד לכם משהו.

מכלוף מיקי זוהר: אם הדיון יתנהל בצורה כזאת, שכל פעם שנדבר על משהו רציני ונתחיל כאן צעקות בתגובה, אז לא נצליח להגיע לשום דבר ולשום משהו רציני ומהותי שאנחנו שואפים אליו בדיון.

מכלוף מיקי זוהר: כי כשאנחנו ערכנו את הסיור – אדוני השר – אמרנו כך: קודם כל הממשלה עושה פעילות אקטיביות רציניות כדי לעודד וגם לגרום אפילו למסתננים לעזוב את הארץ.

מכלוף מיקי זוהר: אבל אנחנו הגענו לאיזו שהיא מסקנה, שדרך נוספת שאנחנו צריכים לפעול בה, זה לגרום לאותם מסתננים להבין שאין שום יתרון לחיות פה בישראל ומה שנקרא הם לא מקבלים שום פריבילגיה ביחס לאזרח ישראלי אחר.

מכלוף מיקי זוהר: כי נוצרה איזו שהיא סיטואציה, בה מסתננים רבים מקבלים היום פריבילגיות ממדינת ישראל, מעיריית תל אביב, שמעודדות אותם בצורה אקטיבית להישאר לחיות פה.

מכלוף מיקי זוהר: למשל, רשות המיסים.

מכלוף מיקי זוהר: אם מישהו יפתח עסק בניגוד לחוק, בתוך שעתיים הוא וכל חפציו יאופסנו באיזה שהוא תא מעצר או לא יודע היכן ויאכפו אותו.

מכלוף מיקי זוהר: אבל מסתננים רבים פותחים שם עסקים בכסף שחור, בלי שום אכיפה, בלי שום בדיקה.

<אביבה אזון: סליחה, אני מרשות המיסים.

<אביבה אזון: אני רוצה להגיב על זה.

מכלוף מיקי זוהר: תיכף אנחנו נשמע גם מה יש לך לומר.

מכלוף מיקי זוהר: אנחנו ביקשנו שתבואו כדי להגיב על הדברים האלה.

<שפי פז: הם באים פעם בחצי שנה.

מכלוף מיקי זוהר: ולא עושים פעולות אקטיביות כנגד אותם אנשים, שבעצם שווה להם כלכלית להיות.

מכלוף מיקי זוהר: אז אני בא ואומר, אם אנחנו אוכפים אזרח ישראלי - - -

<קריאה: זה גם עיריית תל אביב.

מכלוף מיקי זוהר: איך לא נאכוף תושב אריתראי?

מכלוף מיקי זוהר: זו שאלה ראשונה.

מכלוף מיקי זוהר: שאלה שנייה שרצינו לשאול ואנחנו מדברים עליה, זה נושא שהיום אריתראי שרוצה למשל להכניס את הילד שלו לגן ילדים, זה עולה לו בערך 10% ממה שעולה לאזרח ישראלי.

מכלוף מיקי זוהר: העירייה משתתפת בעלויות.

<קריאה: מהבוקר עד הלילה, כולל ארוחות.

מכלוף מיקי זוהר: אם אתה אזרח ישראלי תושב תל אביב ואתה רוצה להכניס את הילד לגן, אתה משלם אלפי שקלים.

מכלוף מיקי זוהר: אם אתה תושב אריתראי, אתה משלם כמה מאות שקלים.

מכלוף מיקי זוהר: חברים, אתה לא יכול לאפשר להם את הכדאיות הכלכלית ואת הכדאיות האינטרסנטית שלהם.

מכלוף מיקי זוהר: אתה צריך לתת להם את התנאים כמו שאתה נותן לכל אזרח ישראלי.

מכלוף מיקי זוהר: למה שאלתי את אדוני את השאלה?

מכלוף מיקי זוהר: אני רוצה לדעת שהמשטרה- - -

אילן גילאון: אתה באמת מעוניין במה שאתה אומר?

מכלוף מיקי זוהר: מה אני?

אילן גילאון: במה שאמרת, במשפט האחרון, שאתה רוצה לתת להם את אותן זכויות של אזרח ישראלי?

מכלוף מיקי זוהר: לא יותר מזה, זה בטוח.

אילן גילאון: אבל אתה אומר - - -

מכלוף מיקי זוהר: לא יותר מזה, זה בטוח.

אילן גילאון: אני הולך איתך.

מכלוף מיקי זוהר: לא יותר מזה, זה בטוח.

אילן גילאון: אני הולך איתך.

מכלוף מיקי זוהר: כל עוד הם פה, הם צריכים לקבל את התנאים המינימאליים.

מכלוף מיקי זוהר: אני לא אמרתי שחלילה - - -

אילן גילאון: אלא אם כן הם יהיו מתנחלים.

מכלוף מיקי זוהר: אני אמרתי ואני אומר את זה שוב - - -

<קריאה: אתה רוצה - - -

<קריאה: אתה משווה את המסתננים לתושבי ארץ ישראל?

<קריאה: באמת, זו ההשוואה שלך?

מכלוף מיקי זוהר: שנייה.

<קריאה: כן, זו ההשוואה שלו.

<קריאה: בושה.

מכלוף מיקי זוהר: חברה, לא להפריע פה בבקשה.

מכלוף מיקי זוהר: אני אומר בצורה פשוטה, לא יכול להיות שתהיה אכיפה סלקטיבית, שאם אנחנו אוכפים אזרח ישראלי, שלא נאכוף תושב זר.

מכלוף מיקי זוהר: וזה דבר שרציתי לשאול את המשטרה ויש לי שאלה חשובה אליך, אדוני.

מכלוף מיקי זוהר: האם יש אכיפה זהה בין אזרחים ישראלים לבין תושבים זרים?

<משה ציקו אדרי: אז אני חוזר.

<משה ציקו אדרי: אנחנו מבצעים אכיפה זהה.

<משה ציקו אדרי: על התשלום ואת מה שהם מקבלים, אני לא אחראי על זה.

מכלוף מיקי זוהר: כן, זה אכיפה של הוצאה לפועל.

<משה ציקו אדרי: יש לנו פה רשימה ואני רק אתן דוגמא.

<משה ציקו אדרי: סקירת עסקים – נסגרו 56 עסקים בשיתוף עיריית תל אביב, משרד הבריאות וכיבוי אש.

<משה ציקו אדרי: אנחנו נתנו כ-600,000 שקלים דו"חות יחד עם העירייה במבצעים המשולבים שעשינו.

<משה ציקו אדרי: עם משרד הבריאות נסגרו 6 עסקים בצו מנהלי.

<משה ציקו אדרי: נתפסו כדורים, תרופות מזויפות.

<משה ציקו אדרי: כל מה שקשור ונתפס במהלך הפלילי, אנחנו שולחים אותו לסהרונים.

<משה ציקו אדרי: מה שלא, אני חוזר ואומר, הם מקבלים את הדו"ח ליד.

<משה ציקו אדרי: מה הם משלמים ומה הם עושים?

<משה ציקו אדרי: אני לא מקבל את זה אם אני לא מקבל צו מעצר בעניין הזה בעקבות אי התשלום.

<משה ציקו אדרי: ולכן את זה תשאל אותם.

גלעד ארדן: חלק נכבד זה רשויות אחרות, אתה מבין?

גלעד ארדן: זה יכול להיות משרד הבריאות, זה יכול להיות עיריית תל אביב, בהרבה מאד בהקשר לרישוי עסקים - - -

מכלוף מיקי זוהר: נכון.

מכלוף מיקי זוהר: אגב, אני רוצה לומר כך, תראו חברים, אני עשיתי סיור בדרום תל אביב וראיתי גם את הפעולות האקטיביות של המשטרה ואת הנוכחות שלה.

מכלוף מיקי זוהר: אני באמת רוצה בכנות רבה לומר שצריך לשבח את המשטרה.

מכלוף מיקי זוהר: יש שינוי לטובה ויש מגמת שינוי לטובה בכל מה שקשור לאכיפה בדרום תל אביב ולביטחון האישי בדרום תל אביב.

מכלוף מיקי זוהר: זה משהו שהולך ומתפתח בשנים האחרונות - - -

<שפי פז: על סמך מה אתם אומרים את זה?

מכלוף מיקי זוהר: ואני לא יודע אם זה קשור לזה שהשר שלנו נכנס למשרד או לא, אבל אני יודע - - -

<שפי פז: על סמך מה אתה אומר את זה?

<שפי פז: אתה נמצא שם?

<שפי פז: ברצינות.

<שפי פז: על סמך מה אתה אומר את זה?

מכלוף מיקי זוהר: לא, אבל אני יודע - - -

<שפי פז: על סמך זה שהוא אמר 70%?

<שפי פז: על סמך מה אתה אומר את זה?

מכלוף מיקי זוהר: שנייה, שנייה.

מכלוף מיקי זוהר: אם את תאמרי לי - - -

<שפי פז: יש לך פה אנשים נפגעי אלימות.

<שפי פז: על סמך מה אתה אומר את זה?

מכלוף מיקי זוהר: עזבי, אני מבין את הקטע שאנחנו רוצים להראות שאנחנו - - -

<שפי פז: לא, אני חייבת לשאול, תן לי שנייה.

מכלוף מיקי זוהר: אבל אני יכול לשאול אותך שאלה - - -

<שפי פז: למה יש 300 שוטרים אם אין פשיעה?

<שפי פז: מישהו יכול להסביר לי?

מכלוף מיקי זוהר: סליחה, סליחה.

מכלוף מיקי זוהר: מה זה קשור?

מכלוף מיקי זוהר: את מאשימה את המשטרה בזה שיש שם פושעים עכשיו, שהחליטו לפשוע?

<שפי פז: לא, אבל למה יש - - -

מכלוף מיקי זוהר: המשטרה אוכפת אותם - - -

<שפי פז: אם יש ירידה בפשיעה, אז למה יש 300 שוטרים?

מכלוף מיקי זוהר: סליחה, סליחה.

מכלוף מיקי זוהר: אני מבקש.

<שפי פז: - - - לא יודעים לקחת את האחריות - - -

מכלוף מיקי זוהר: חברים, אני מבקש לעשות הפרדה מוחלטת בין פושע שהחליט לפשוע לבין משטרה שאוכפת אותו.

מכלוף מיקי זוהר: המשטרה עושה פעולות - - -

<שפי פז: המשטרה עובדת ו - - -

מכלוף מיקי זוהר: יפה, אז זה השאלה.

<שפי פז: אבל - - -

מכלוף מיקי זוהר: זה לא הופך את המשטרה לאשמה בזה שיש מסתננים.

<עובד חוגי: - - - משרד המשפטים, כי הם עוצרים - - -

מכלוף מיקי זוהר: אבל זה סיפור אחר ואנחנו נדבר על זה.

<שפי פז: יופי, אז תבין אותי, כשאני - - -

<עובד חוגי: גם אם תביא עוד 300 שוטרים, אם לא יעזרו.

מכלוף מיקי זוהר: אנחנו נדבר גם על זה.

מכלוף מיקי זוהר: בשביל זה יש את הדיונים האלה.

מכלוף מיקי זוהר: אנחנו רוצים - - -

<שפי פז: אמרנו תודה רבה למשטרה - - -

מכלוף מיקי זוהר: התפקיד של הוועדה הזו - - -

<שפי פז: אבל שלא יציגו לנו מצג שווא.

<קריאה: שישנו מצב בבית המשפט.

מכלוף מיקי זוהר: שנייה, שנייה.

מכלוף מיקי זוהר: התפקיד של הוועדה הוא למצוא את הגורמים שעוצרים את השרשרת הזו.

מכלוף מיקי זוהר: שפוגעים ברעיון המרכזי, שהוא מאד מאד פשוט – להפסיק את תופעת ההסתננות פעם ראשונה, ולקחת את המסתננים האלה ולהחזיר אותם או לארץ מוצאם או למדינה שיש לנו עימה הסכם.

מכלוף מיקי זוהר: זו מטרת העל ואנחנו - - -

<קריאה: להתייחס אליהם כבני אדם.

מכלוף מיקי זוהר: הם מקבלים יחס טוב מאד.

<קריאה: מתייחסים אליהם יותר מדי כבני אדם.

מכלוף מיקי זוהר: לא פוגעים בזכויות שלהם וזה דבר מרכזי ואנחנו עומדים על זה ואנחנו נעמוד על זה, אבל אף אחד לא יכול לחייב אותנו כמדינה להחזיק אותם פה.

מכלוף מיקי זוהר: אף אחד.

נחמן שי: זה לא נכון.

נחמן שי: תלוי מה מעמדם, אבל בוא, תן לנו אפשרות לדבר.

מכלוף מיקי זוהר: טוב, אתם תדברו.

מכלוף מיקי זוהר: עכשיו אנחנו נעבור כמובן לחברי הכנסת.

גלעד ארדן: אין הבדל בינם לבין כל מסתנן אחר, בין אם הוא גיאורגי או אוקראיני וכל עוד אנחנו יודעים לשלוח אותם חזרה או למדינה שעל פי ההגדרות הבין לאומיות מוגדרת כמדינה בטוחה, לא יכולה להיטען טענה ספציפית לגביהם שלא ניתנת-.

גלעד ארדן: אם לגביהם זה לא כך, אז צריך להתחיל לאפשר לכל מי שרוצה בעולם להגיע לכאן.

מכלוף מיקי זוהר: בטרם נתקדם לחברי הכנסת, יתכבד לספר לוועדה את התקנים שהוא הביא לדרום תל אביב, למי שתהה ואני אשמח שאדוני יפרט.

גלעד ארדן: תראה, בוא נגיד עוד לפני כניסתי אושרה תוספת מאד משמעותית של 165 תקנים עבור ת חנות שפועלות בדרום תל אביב.

גלעד ארדן: אני כמובן הקפדתי מאד על היישום והגידול.

גלעד ארדן: אנחנו גם הקמנו בזמנו נקודת משטרה במתקן חולות, אבל חולות זה לא הנושא היום.

גלעד ארדן: אנחנו רוצים לדעת מספרים – יש לך את זה בטבלה, לא?

גלעד ארדן: בוא נגיד ככה, בשנים 2011-2012 – תחנת שרת מנתה 76 שוטרים ותחנת שכונות 97 שוטרים.

גלעד ארדן: בשנים 2014 עד 2017 חלה עלייה בכוח האדם.

גלעד ארדן: כיום בתחנת שרת 198 שוטרים ו-50 שוטרי מג"ב; ותחנה שכונות 135 שוטרים ויס"מ.

גלעד ארדן: לצורך ההשוואה, עוד פעם, אני לא רוצה שראשי ערים אחרים יכעסו עלי, אבל אם אני אתן לך דוגמאות ליישובים בגודל של 40,000, 50,000, 60,000 איש, בדרך כלל התחנות הן בסדר גודל של 80-90-100 שוטרי.

גלעד ארדן: אנחנו מדברים פה על שתי שכונות שביחד מגיעות לסדר גודל של 300 שוטרים, משהו כזה, וזה עוד מבלי לספור את 100 הפקחים של יחידת סל"ע.

גלעד ארדן: אני חייב להגיד משהו על מה ששפי העירה.

גלעד ארדן: אני אמרתי ואני חוזר ואומר, המצב הוא עדיין לא טוב, אבל בלי הנוכחות המשטרתית הקבועה, הוא היה הרבה יותר גרוע.

גלעד ארדן: וצריך לזכור ולא נטשטש את המציאות - האזור הזה גם לפני כניסת המסתננים לא היה גן עדן.

גלעד ארדן: מפקד המחוז הציג את האמת והראה גם תמונות של נושאי זנות, של נושאי סמים והתמכרויות לסמים, ששררו.

גלעד ארדן: זה אזור חלש.

גלעד ארדן: זה אזור שנדרשת בו השקעה ממשלתית.

גלעד ארדן: זה אזור שנדרשת בו השקעה עירונית.

גלעד ארדן: זה לא קשור למשטרה.

גלעד ארדן: משטרה תמיד פוגשת את הקצה.

גלעד ארדן: בכל המקומות שבהם העירייה והממשלה נכשלות, שם המשטרה נאלצת לעשות את תפקידה.

גלעד ארדן: הדיון הזה הוא מיקוד אכיפה ואני מכבד את הוועדה, אבל אין ספק שצריך להסתכל על הספקטרום הרחב יותר.

<שפי פז: אז מה שאתם אומרים זה שאם ה-300 שוטרים לא היו שם, אז תהיה עלייה בפשיעה?

גלעד ארדן: נכון.

מכלוף מיקי זוהר: חברים - - -

<שפי פז: זאת אומרת הסיבה שיש ירידה בפשיעה, אם יש, זה רק בגלל נוכחות המשטרה?

גלעד ארדן: חד משמעית.

<שפי פז: חשוב נורא להגיד את זה.

מכלוף מיקי זוהר: סליחה, אני אומר לכם שחבר הכנסת אילן גילאון ידבר עכשיו.

<שפי פז: זה לא שהם פחות פושעים.

גלעד ארדן: חשבתי שזה אובן מדברי.

<שפי פז: זה לא מובן.

גלעד ארדן: אז אני אחדד, כי שפי אומרת שצריך לחדד, רק ברשותך.

מכלוף מיקי זוהר: חברים, חבר הכנסת אילן גילאון ידבר עכשיו ואני מקווה שאני לא אאלץ, אם מישהו יפריע לו בדבריו, להוציא אותו מהאולם ולכן אני מבקש לאפשר לו לומר את דבריו ללא הפרעה, גם אם דבריו לא ישמעו בעיניו.

מכלוף מיקי זוהר: חבר הכנסת גילאון, בבקשה אדוני.

אילן גילאון: השיחה הזאת מרה וקשה.

אילן גילאון: מרה כלענה הייתי אומר, בכלל, כי זה בדיוק מקרה קלאסי של Lose-Lose – שכולם מפסידים מבלי שאף אחד טעה.

אילן גילאון: שום טעות פה.

אילן גילאון: אני מבין שהאחריות היא על זה ועל ההוא ועל ה - - -

<עובד חוגי: על בג"ץ, על בג"ץ.

אילן גילאון: תסלח לי.

אילן גילאון: 40,000 פליטים במדינת ישראל - - -

<קריאה: מסתננים.

אילן גילאון: ו-90% מתוכם נמצאים בדרום תל אביב.

אילן גילאון: מדוע?

אילן גילאון: זאת אומרת האם הם ביקשו להיות בדרום תל אביב?

אילן גילאון: האם מישהו כיוון אותם לדרום תל אביב?

אילן גילאון: מדוע כל הדבר הזה התרחש?

אילן גילאון: העיקרון של עניי עירך קודמים הוא נכון ואני בעדו, אבל כאשר אתה חייב גם לארח עניי עיר מעיר אחרת, אל תשים אותם - - -

<קריאה: בעיר שלך.

אילן גילאון: שקט.

<קריאה: בעיר שלך.

אילן גילאון: אני מבקש - - -

מכלוף מיקי זוהר: סליחה, לא להפריע.

מכלוף מיקי זוהר: כן, בבקשה אדוני.

אילן גילאון: סליחה, אני אומר מה אני חושב כרגע ויתנו לי כאן לדבר.

מכלוף מיקי זוהר: לא להפריע בבקשה.

אילן גילאון: תגיד לי מה הבעיה שלך?

אילן גילאון: אתה בגיל המעבר?

אורן אסף חזן: האמת שהבעיה שלי זה אנשים כמוך, שבגלל אנשים כמוך אנחנו סובלים.

אורן אסף חזן: זו הבעיה שלי.

אורן אסף חזן: בגלל שאתם יפי הנפש אנחנו סובלים.

מכלוף מיקי זוהר: חברים, חברים.

מכלוף מיקי זוהר: חברים, תראו, אני אומר לכם, מה שיקרה ועלול לקרות זה שאני פשוט אפסיק את הדיון.

מכלוף מיקי זוהר: אני לא עורך פה דיונים של צעקות וקללות והכפשות.

מכלוף מיקי זוהר: אני באתי לעשות כאן דיון שהוא קריטי למען תושבי דרום תל אביב; והיום אנחנו רוצים לוודא שהאכיפה שם מתבצעת בצורה טובה ומשם אנחנו נוודא לא רק בעניין המשטרה, נוודא גם בעניין רשות המיסים, כמו שדיברנו.

מכלוף מיקי זוהר: נוודא בעוד גופים כמו עיריית תל אביב וגופים אחרים, משרד הבריאות וכדומה.

מכלוף מיקי זוהר: אני מבקש מכם לא להרוס את הדיון ולאפשר לכל דובר להשלים את דבריו.

מכלוף מיקי זוהר: תודה.

אילן גילאון: ואני מבקש שתאפשרו לי להשלים את דברי.

אילן גילאון: אולי תחשבו אחרת ממה שאתם חושבים בדרך כלל.

מכלוף מיקי זוהר: לא להפריע.

אילן גילאון: אני מכיר פה את רוב האנשים.

אילן גילאון: את מסלוואי ואת מאי ואני מאד מעריך אותם ואני חושב שזאת זכותם לחיות בסביבה בטוחה וטבעית ואיכותית, דברים שאגב גם עוד לפני הפליטים עוד לא קרו, ואמרת נכון, אדוני השר.

אילן גילאון: ולכן העיקרון הוא כאשר שומה עלינו, ואני אומר למה שומה עלינו, בגלל מי שאנחנו.

אילן גילאון: בגלל ההיסטוריה הרחוקה שלנו, בגלל ההיסטוריה הקרובה שלנו, של עם שמתדפק על כל - - -

<שפי פז: אתה מוכן להפסיק עם ההשוואה הזאת?

אילן גילאון: ובבית - - -

<שפי פז: אני לא סובלת את ההשוואות האלה.

אילן גילאון: את תתני לי לדבר?

מכלוף מיקי זוהר: אי אפשר ככה.

מכלוף מיקי זוהר: אם את לא תתני לו לדבר, אני אצטרך להוציא אותך.

מכלוף מיקי זוהר: זה מיותר.

אילן גילאון: אני לא אאזין לך גם.

אילן גילאון: שאם מתדפק על דלתי אדם ואומר נרדף אני, אני קודם כל מכניס אותו ומברר את מעמדו.

<קריאה: תתנו לו לדבר.

אילן גילאון: אני אומר את הדברים - - -

מכלוף מיקי זוהר: אני מבקש.

אילן גילאון: ומעבר לכל דבר אחר אנחנו חתומים על אמנת האו"ם לזכויות פליטים.

אורן אסף חזן: אבל הם לא פליטים.

אורן אסף חזן: הם לא פליטים.

אילן גילאון: צריך - - -

אורן אסף חזן: אבל לא פליטים.

אילן גילאון: תשמע, מי שמפריע לי פה זה אורן חזן, סגן יושב ראש הכנסת לשעבר בהתכתבות מפריע לי כל הזמן.

מכלוף מיקי זוהר: אורן, בבקשה.

אורן אסף חזן: ממלא מקום יו"ר הכנסת.

אילן גילאון: ממלא מקום יו"ר - - -

נחמן שי: ממלא מקום שלא מילא מקום פעם אחת.

אורן אסף חזן: למה?

אורן אסף חזן: יו"ר הקואליציה ממלא בפועל, למה?

אילן גילאון: איש מכובד, שמפריע לי כל הזמן לדבר כאן וזאת באוזן החלשה שלי בגלל הקטע של ה - - -

אורן אסף חזן: אני באמת מפריע, אני יודע.

<רימונה בדרה: הם טוענים שזו לא המדינה שלנו.

<רימונה בדרה: הם טוענים שזה לא המדינה שלנו.

<רימונה בדרה: ככה הם אומרים לנו.

<רימונה בדרה: כל אחד עובר ברחוב ואומר לנו זה לא המדינה שלנו.

אילן גילאון: גברתי, זה המדינה שלנו.

אילן גילאון: זו המדינה שלי ולא רק שלך, היא של כולנו.

אילן גילאון: מתי שהוא אני אסביר - - -

מכלוף מיקי זוהר: אגב, האוזן השמאלית שלו שומעת - - -

אילן גילאון: לו ממשלת ישראל הייתה דואגת לפיזור נכון של האוכלוסייה הזאת, ולא לוקחת את עריי העיר הזאת ושמה אותם עם עניי העיר הזאת, כדי ל - - -

מכלוף מיקי זוהר: רבותי, אי אפשר ככה.

אילן גילאון: אם מעמדם של הפליטים - - -

<קריאה: מי שהפריע לפיזור זה ארגוני הזכויות, זה מי שהפריע לפיזור.

אורן אסף חזן: הוא אומר משהו טוב עכשיו.

מכלוף מיקי זוהר: לא להפריע.

מכלוף מיקי זוהר: תנו לו לסיים.

אילן גילאון: וכאן האחריות, עם כל הכבוד, זה לא בעיה של שיטור ולא בעיה שלכם.

אילן גילאון: למה בכלל צריך להגיע לדבר הזה?

אילן גילאון: הרי אומרים שפיקח הוא מי שיודע לצאת מתוך מקום שחכם לא נכנס אליו.

אילן גילאון: מדוע מראש כל האנשים האלה כוונו לדרום תל אביב?

<קריאה: בגלל ארגוני זכויות.

אילן גילאון: רבותי - - -

<יעקב בצלאל: שילכו הביתה, אין מלחמה באריתריאה.

<יעקב בצלאל: אין מלחמה.

<יעקב בצלאל: שילכו הביתה.

מכלוף מיקי זוהר: תודה רבה.

<יעקב בצלאל: אין מלחמה גם בסודן, שילכו הביתה.

<קריאה: מה שאתה שואל זו שאלה מעולה.

אילן גילאון: אני רוצה לומר שיש כאן - - -

מכלוף מיקי זוהר: משפט אחרון אדוני.

אילן גילאון: לא, אני לא אגיד משפט אחרון.

אילן גילאון: אתם לא נותנים לי לדבר.

מכלוף מיקי זוהר: חברים, חברים - - -

אילן גילאון: יש כאן דלת מסתובבת של עבודה זרה של ספסרים שעושים כסף על עובדים.

אילן גילאון: הלכתי לברר מדוע בינתיים בתקופת הבירור – אני אומר כל בן אדם, כל מדינה רשאית להכניס אל תוך גבולותיה מי שהיא מחליטה.

אילן גילאון: אנחנו בגלל העבר המסוים הזה, אני אומר, מחויבים יותר.

<קריאה: לא נכון.

<יעקב בצלאל: סודנים שחטו יהודי אתיופיה בעבר.

<יעקב בצלאל: זה הסודנים.

אילן גילאון: שיתברר מצבו של כל אחד.

אילן גילאון: הלכתי לבדוק.

אילן גילאון: בתקופה הזאת שהם נמצאים בשלב הבירור שלהם, שצריך לזרז אותה.

אילן גילאון: כמה אנשים קיבלו ב-10 השנים האחרונות, אדוני יודע?

מכלוף מיקי זוהר: לא.

אילן גילאון: מספר חד ספרתי.

אילן גילאון: בתקופה הזאת, ויכול להיות שאני לא - - -

<יעקב בצלאל: הסודנים רצחו יהודים באתיופיה, איפה אתה חי?

מאי גולן: אין בעיה, שיבדקו את בקשות המקלט שלהם.

מאי גולן: אתה מוכן עכשיו להביא כמות של אנשים?

מאי גולן: מערכת המשפט תקרוס, גם ככה היא קורסת.

מאי גולן: אתה מוכן מהתקציב שלך לבדוק ואם הם לא - - -

אילן גילאון: מי שמתדפק על דלתנו - - -

<יעקב בצלאל: זה על הדלת של השכונות שלנו, לא על הדלת שלך.

אילן גילאון: אנחנו דפקנו על - - - ולא - - -

אורן אסף חזן: רגע, אבל איך אתה משווה את השואה - - -

אילן גילאון: מי שיתברר שהוא לא פליט אין פה מקום כאן.

אילן גילאון: מה זה הוויכוח הזה, ריבונו על עולם.

אילן גילאון: מדובר בסך הכל - - -

מכלוף מיקי זוהר: תודה.

אילן גילאון: עוד לא תודה, כי הפריעו לי כל הזמן.

אילן גילאון: מדובר בסך הכל ב-40,000, על מה אתם מדברים?

אילן גילאון: איפה - - - ברגע שאתם מכניסים את הבעיה הזאת בתוך מקום שהוא ממילא עם בעיות, ברור שאתם יוצרים חבית חומר נפץ שאיננה ראויה.

מאי גולן: מה הוא עושה פה בכלל?

מאי גולן: הוא היה בדרום תל אביב.

מאי גולן: הוא חי ב - - - אתה רמאי ושקרן, זה מה שאתה.

אילן גילאון: מה?

מכלוף מיקי זוהר: אני מבקש ממך לצאת מהאולם.

אילן גילאון: אני לא מקבל את זה.

<קריאה: למה, בגלל שהיא צודקת?

אילן גילאון: את, אני לא אעליב אותך, אבל אתם עושים כאן פוליטיקה על גב של אנשים מסכנים.

אורן אסף חזן: אילן, מה אתה מדבר שטויות?

מכלוף מיקי זוהר: תודה אדוני, תודה רבה.

אורן אסף חזן: - - - אני לא ארד לרמתך, כי אני לא יכול לנצח אותך ברמתך.

אורן אסף חזן: היא כל כך שפלה - - -

מכלוף מיקי זוהר: אורן.

אילן גילאון: לא, לא, זה בסדר, הבנתי ש - - - על הדבר הזה.

אילן גילאון: הבנתי שמצאתם לכם את הקורבן - - -

<קריאה: מוסר - - -

אילן גילאון: אתם - - -

מכלוף מיקי זוהר: אני מתחיל להוציא אנשים מהאולם.

אילן גילאון: ו - - הם מעוניינים שתסבלו וככה עם עושים עליכם פוליטיקה ואתם לא מבינים את זה.

אילן גילאון: הם משתמשים בכם בתור פעילים, בתור אינסטרומנטים, שימוש הם עושים בכם - - -

מכלוף מיקי זוהר: חבר הכנסת, אני מבקש ממך יותר בשקט.

מכלוף מיקי זוהר: סיימת?

אילן גילאון: מדוע הם לא היו משתמשים בכם כדי ל- - -

אורן אסף חזן: אני - - -

מכלוף מיקי זוהר: חבר הכנסת גילאון, תודה.

מכלוף מיקי זוהר: לא, לא.

מכלוף מיקי זוהר: חבר הכנסת גילאון - - - אני קורא אותך לסדר פעם ראשונה.

אילן גילאון: - - - תופעה - - -

אורן אסף חזן: תודה על המחמאה.

מכלוף מיקי זוהר: מי שחושב ש- - -

אילן גילאון: ממשיך דרכו של מנחם בגין.

מכלוף מיקי זוהר: מי שחושב שאפשר לעשות את הדיון הזה עם הישגים באופן הזה, טועה.

<שפי פז: אז שהוא לא ידבר.

אילן גילאון: לא, אני לא התכוונתי לדבר הזה ואני אמרתי - - -

אורן אסף חזן: הוא רק מדבר שטויות כדי להוציא לכולם את העיניים.

נחמן שי: אורן, מספיק כבר.

אורן אסף חזן: הוא פוגע פה בכל כך הרבה אנשים.

אילן גילאון: אני מכיר את האנשים האלה יותר מכולכם.

אילן גילאון: אף אחד לא.

מכלוף מיקי זוהר: אי אפשר ככה.

<קריאה: - - -

אילן גילאון: את לא.

מכלוף מיקי זוהר: אני מבקש, לא ניתן - - -

<קריאה: בגלל הצביעות הזאת.

מכלוף מיקי זוהר: לא ניתן להמשיך את הדיון ככה.

נחמן שי: - - -

אורן אסף חזן: אל תחלק פה ציונים.

אורן אסף חזן: אנשים פה מדברים מהלב, אל תחלק פה ציונים.

אורן אסף חזן: שמעת?

אורן אסף חזן: אל תחלק פה ציונים.

אורן אסף חזן: אז תשב בשקט ואל תפריע לנו.

מכלוף מיקי זוהר: אתם רוצים להמשיך לצעוק עם עצמכם?

נחמן שי: לא, אי אפשר ככה.

מכלוף מיקי זוהר: תגידו לי מתי אתם נרגעים ונמשיך את הדיון הרציני הזה, כי ככה אי אפשר, בצורה הזאת.

מכלוף מיקי זוהר: גברתי, יש לך חשיבות שהדיון הזה לא יהיה רציני, אבל אני לא אאפשר את זה.

<קריאה: לא, להיפך.

<קריאה: אני מעריכה אתכם.

מכלוף מיקי זוהר: אני לא אאפשר את הזה.

מכלוף מיקי זוהר: הדיון הזה מאד רציני.

מכלוף מיקי זוהר: על אפך וחמתך הוא יהיה רציני.

מכלוף מיקי זוהר: תראו חברים - - -

אילן גילאון: זה טוב שפה הבחורה הזאת אומרת שחבר כנסת הוא שקרן והיא נשארת כאן.

מכלוף מיקי זוהר: אבל אותך היא שיבחה.

מכלוף מיקי זוהר: מה אתה רוצה?

מכלוף מיקי זוהר: יש מישהי ששיבחה אותך ומישהי שקראה לך שקרן.

אילן גילאון: אל תשבחו אותי.

אילן גילאון: לא ביקשתי שישבחו.

מכלוף מיקי זוהר: העיקר שזה יהיה מאוזן.

<קריאה: הוא לא מוסרי - - -

אילן גילאון: אל תשמשו באנשים - - -

מכלוף מיקי זוהר: עוד מילה אחת את יוצאת, גברתי.

אילן גילאון: באנשים של דרום תל אביב אתם משתמשים כדי לייצר את מה שמתאים - - -

מכלוף מיקי זוהר: חבר הכנסת גילאון, נא לא להפריע.

מכלוף מיקי זוהר: הדובר הבא חבר הכנסת נחמן שי, בבקשה.

מכלוף מיקי זוהר: לא להפריע.

נחמן שי: תודה רבה.

נחמן שי: אפשר לדבר?

<קריאה: אורן, אורן.

<קריאה: מיצית.

<קריאה: תנוח.

אורן אסף חזן: שהאחרון שאמר ש - - -

נחמן שי: די, גמרת לשבש את העבודה פה?

אורן אסף חזן: האחרון - - - הודח מהממשלה בבושת פנים והיום הוא בבית, מחפש - - -

<קריאה: נמאס לשמוע אותך.

נחמן שי: הרי אי אפשר לנהל אף דיון אחד במקום שאתה נכנס.

אורן אסף חזן: כי כואב לכם לשמוע את האמת.

אורן אסף חזן: כואב.

אורן אסף חזן: נו מה לעשות?

אורן אסף חזן: חושפים את הצביעות הפוליטית שלכם פעם אחר פעם.

מכלוף מיקי זוהר: טוב, מעכשיו - - -

אורן אסף חזן: אסופה של יפי נפש.

מכלוף מיקי זוהר: מעכשיו, מחוסר ברירה אני מודיע לחברים, ואל תיקחו את זה אישית, כל אחד שיפריע לדיון יוצא החוצה מיד.

מכלוף מיקי זוהר: אני מתנצל מראש, לא לקחת את זה אישית.

מכלוף מיקי זוהר: זה לא מכובד.

מכלוף מיקי זוהר: אי אפשר לדבר - - -

נחמן שי: אדוני יושב הראש.

אילן גילאון: משפט אחרון.

אורן אסף חזן: - - -

מכלוף מיקי זוהר: חבר הכנסת חזן, פעם ראשונה.

אילן גילאון: זה לא יכול להיות.

אילן גילאון: אתה הבריון שמפריע פה לכל התלמידים.

<קריאה: אתה הבריון.

אילן גילאון: תגידו, איפה אתם מוצאים אנשים כאלה, דרך חברות כוח אדם?

אילן גילאון: מ - - -

אורן אסף חזן: תגיד לי, כתבת את הבדיחות לבד?

מכלוף מיקי זוהר: אדוני, תתנצל על מה שאמרת.

אילן גילאון: אני מבקש, אני יודע ש - - -

מכלוף מיקי זוהר: תתנצל על מה שאמרת כלפי חבר הכנסת - - -

אילן גילאון: מה אמרתי?

מכלוף מיקי זוהר: שאמרת ופגעת עכשיו בכבודו.

מכלוף מיקי זוהר: תתנצל.

אילן גילאון: שמה?

מכלוף מיקי זוהר: אם אתה רוצה לדבר בצורה לא מכובדת ולהצית את הדיון אני אוציא אותך.

אילן גילאון: תגיד לי מה אמרתי ואני רוצה לדעת.

מכלוף מיקי זוהר: אתה פוגע בכבודו חבר הכנסת.

אילן גילאון: מה אמרתי?

אילן גילאון: שהעסיקו אותו בתור "הדהאנטר"?

מכלוף מיקי זוהר: כן.

אילן גילאון: אני לא מתנצל על זה.

מכלוף מיקי זוהר: אתה לא מתנצל על זה?

אילן גילאון: אף - - - -

מכלוף מיקי זוהר: אתה סיימת לדבר עכשיו.

מכלוף מיקי זוהר: סיימת את דבריך.

אילן גילאון: לא תיתן לי לדבר?

מכלוף מיקי זוהר: לא.

מכלוף מיקי זוהר: סיימת.

אילן גילאון: אני אדבר עד שתוציא אותי.

מכלוף מיקי זוהר: אני אוציא אותך.

אילן גילאון: בסדר, אני אדבר.

אילן גילאון: המצב חמור בכל מקרה - - -

מכלוף מיקי זוהר: תודה.

מכלוף מיקי זוהר: פעם ראשונה.

מכלוף מיקי זוהר: פעם שנייה.

מכלוף מיקי זוהר: פעם שלישית.

מכלוף מיקי זוהר: נא להוציא את חבר הכנסת גילאון.

אילן גילאון: הוא קשה, כי כולם מפסידים.

אילן גילאון: ולמה?

אילן גילאון: כי משתמשים בכם בתור מכשירים.

אילן גילאון: תכניסו לכם טוב טוב לראש.

אילן גילאון: אלה האנשים.

אילן גילאון: זה - - - ומי שעומד מעליהם זה - - -

מאי גולן: בבחירות הבאות נצביע מרצ.

מאי גולן: מרצ אנחנו מצביעים.

אילן גילאון: - - -

מכלוף מיקי זוהר: מאי, שקט בבקשה.

אילן גילאון: - - - חבר כנסת בליכוד.

אילן גילאון: זו בושה וחרפה, אדוני, שככה אתה מנהל.

מאי גולן: די, די, נבחר במרצ, די.

מאי גולן: בוחרים במרצ.

אילן גילאון: ואתה בושה בחרפה בכלל שאתה מוזמן.

אורן אסף חזן: אילן, קוראים לך בחוץ.

<שפי פז: ואתה, בושה וחרפה שבכלל אתה נמצא בעולם הזה.

מאי גולן: רק מרצ.

מאי גולן: מרצ לשלטון.

אורן אסף חזן: שלום ולא להתראות.

אורן אסף חזן: (חבר הכנסת אילן גילאון יוצא ממליאת הוועדה.

אורן אסף חזן: )

<שפי פז: שלום.

<שפי פז: ביי.

מכלוף מיקי זוהר: שקט בבקשה, בלי הערות ביניים, אני מבקש.

<שפי פז: בריאות מאחלים לך.

מכלוף מיקי זוהר: אין לאף אחד אפשרות לקרוא פה הערות ביניים.

מכלוף מיקי זוהר: חבר הכנסת נחמן שי, בבקשה.

מכלוף מיקי זוהר: לא להפריע לדבריו.

מכלוף מיקי זוהר: אני אומר שוב, אני כבר איבדתי את הסבלנות.

מכלוף מיקי זוהר: מי שיפריע ייצא.

נחמן שי: תודה רבה אדוני יושב הראש, שני הממ"ז.

נחמן שי: תראו, אנחנו במחנה הציוני ניהלנו דיון ארוך על הנושא הזה בשבוע שעבר ובהצבעה פנימית אנחנו החלטנו לתמוך בהצעת החוק הממשלתית, מה שהיה עשוי להפתיע כנראה אחדים מכם, בגלל שזאת לא הייתה העמדה המסורתית שלנו ובסיבובים קודמים אנחנו התנגדנו.

נחמן שי: הפעם החלטנו לתמוך.

נחמן שי: מה שעמד לנגד עינינו קודם כל ומעל הכל זה אתם, תושבי דרום תל אביב, שאתם הופקרתם.

נחמן שי: אני לא אכנס כרגע לכל ההיסטוריה, אבל לדעתי אתם הופקרתם.

נחמן שי: נתנו לעשרות אלפי אנשים לקבוע את מושבם, את מגוריהם, את חייהם, על חשבונכם, בתוככם.

נחמן שי: כולל המפה האדומה הזאת, עכשיו שהצגת הממ"ז, שהיא מפחידה.

נחמן שי: גם כולל זה שאתה אומר שיש גלישה בלתי פוסקת.

נחמן שי: ואנחנו אמרנו לעצמנו בדיון הזה בהצבעה, וזה פילג את הסיעה שלנו בכנסת.

נחמן שי: זה לא פשוט מה שאני לכם עכשיו, שהרוב החליט בכל זאת, למרות - - -

גלעד ארדן: נחמן, אנחנו מאד נשמח אם אתה תייעץ לממשלה איך מונעים מאדם לשכור ולהשכיר דירה באזור שהוא רוצה.

גלעד ארדן: זאת אומרת היו חוקים כאלה במדינות מסוימות.

נחמן שי: לא, המחדל ההיסטורי היה שהם נכנסו.

נחמן שי: המחדל ההיסטורי היה שהם לא נחסמו על הגבול והמחדל השני הוא שלא - - -

גלעד ארדן: ולאן להכווין אותם?

גלעד ארדן: לאיזו עיר?

גלעד ארדן: תמליץ לנו רק לאיזו עיר פשוט.

נחמן שי: יכול להיות שאפשר היה לחלק אותם או להעביר אותם לערים אחרות, כדי שלא תיווצר המאסה העצומה הזאת בתוך העיר תל אביב, על חשבון האנשים שחיים בה.

נחמן שי: יכול להיות שאפשר היה לעשות את זה.

<קריאה: היה, היה - - -

נחמן שי: אבל זאת העובדה כרגע, ואם בעתיד, כשמתמודדים עם הסוגיה הקשה הזאת, קשה מאד, סוגיה אנושית קשה מאד, בין היתר אחד הפתרונות הוא להוריד את העומס הזה שמוטל עליכם, ואם אפשר להעביר אותם לערים אחרות, רק שמה אני יודע, שבשום מקום לא יתנו להם לגור.

<שפי פז: יש כבר יישובים - -

נחמן שי: אני יודע.

נחמן שי: אני יודע את זה.

נחמן שי: ולכן אנחנו החלטנו שאנחנו רוצים לראות אותם, את מי שצריכים לצאת, אלה שחדרו לתוך מדינת ישראל כמסתננים, לא כפליטים, ואת הדבר הזה צריך לברר, אלה שחדרו כמסתננים או כמבקשי עבודה, להרחיק אותם מישראל.

נחמן שי: אנחנו תומכים בעמדה הזאת.

נחמן שי: יחד עם זאת, ואת זה אני גם מבקש להשמיע פה בקול הכי רם שאני יכול, זה צריך להיעשות בצורה אנושית, כי מדובר בבני אדם.

נחמן שי: כל אחד שיעזור את הארץ הזאת, צריך שהדבר הזה ייעשה בהסכמה.

נחמן שי: אני לא יודע אם זה אפשרי ובארץ בטוחה - - -

אורן אסף חזן: ואם הוא מחליט לא לעזוב?

נחמן שי: שבה לא יאונה לו או לה רע.

נחמן שי: אלה הדברים שאנחנו רוצים לבדוק.

נחמן שי: אנחנו חרדים לא פחות מכם גם לדרום תל אביב וגם לאופייה היהודי של מדינת ישראל ואנחנו רוצים שיישמר בארץ הזאת רוב יהודי.

נחמן שי: ואנחנו יודעים שכשנכנסים זרים, ועכשיו הממ"ז דיבר על גיאורגיה.

נחמן שי: אני הולך לנסוע לבת ים, לראות איזו אוכלוסייה גדלה שם.

נחמן שי: כל זר שמגיע לארץ, שקובע בה את מקום מושבו ולא קיבל על כך אישור ולא קיבל על כך את הסכמת המדינה, מקומו לא פה.

נחמן שי: זה ברור.

נחמן שי: כל מדינות העולם נוהגות כך וגם אנחנו צריכים לנהוג כך.

נחמן שי: החריג הוא מי שבא כפליט.

נחמן שי: מי שאין לו ללכת.

נחמן שי: מי שאף מדינה לא רוצה אותו.

נחמן שי: עם זה נצטרך להתמודד.

נחמן שי: כל האחרים וזה כנראה הרוב, יצטרכו לעזוב את הארץ.

נחמן שי: אני מסכים עם זה בכאב גדול ואני רוצה שתשמעו את זה, כי זו לא עמדה שאתם מצפים לשמוע מאיתנו.

נחמן שי: אני יודע.

נחמן שי: והדבר האחרון, אני באמת רוצה להביע תודה למשטרה, שמתמודדת עם בעיה קשה ביותר.

נחמן שי: אגב, המשאבים שהמשטרה משקיעה שם זה על חשבון מקום אחר.

נחמן שי: אין פה הוקוס פוקוס, נכון, השר?

נחמן שי: יש לך מאגרים בלתי נדלים של שוטרים ותקציבים.

נחמן שי: זאת אומרת שגם אזרחי מדינת ישראל במקומות אחרים משלמים מחיר מסוים תמורת הריכוז הזה של מאמץ בדרום ואני מקבל את - - -

גלעד ארדן: לא, אי אפשר להציג את זה ככה, כי יכול להיות שאם לה היה את הבאאז לא היינו מקבלים את המשאבים העודפים האלה.

גלעד ארדן: אני לא יכול להגיד שזה על חשבון מקום אחר.

נחמן שי: אוקיי, בסדר, אז אני שמח ואני מקווה שכשהבעיה הזאת תגיע בצורה כזו או אחרת לסיומה, אז אותם מאות שוטרים יעסקו בהחזרת הביטחון האישי גם למקומות אחרים.

נחמן שי: תודה רבה.

מכלוף מיקי זוהר: בעזרת השם.

מכלוף מיקי זוהר: תודה רבה אדוני.

מכלוף מיקי זוהר: השר צריך לצאת לפגישה והוא יחזור לקראת סיום הדיון.

מכלוף מיקי זוהר: אנחנו ממשיכים את הדיון כרגיל.

מכלוף מיקי זוהר: תודה לשר.

מכלוף מיקי זוהר: חבר הכנסת אורן חזן, בבקשה.

אורן אסף חזן: טוב.

אורן אסף חזן: קודם כל אני אתחיל דווקא מדבריו של נחמן שי.

אורן אסף חזן: לא הרבה פעמים אנחנו זוכים לראות שהפוליטיקה היא דווקא לטובת האזרחים.

אורן אסף חזן: אני שמח שבגלל שעשיתם חשבון פוליטי והבנתם שהסיוע שלכם להצבעה בעד החוק יקושש לכם כמה קולות בבחירות, הצלחתם והחלטתם לתמוך.

נחמן שי: אתה יכול לפטור אותי מלשמוע את אורן חזן?

אורן אסף חזן: אני פוטר אותך מלשמוע אותי, זה בסדר.

נחמן שי: אוקיי, תודה.

אורן אסף חזן: דלת יש לך אחת פה, אחת פה ואם בא לך במחסן, אתה יכול להיכנס לשם.

אורן אסף חזן: נחמן זה בסדר, אני מרשה לך לצאת.

אורן אסף חזן: יש לך אישור.

אורן אסף חזן: אתה רוצה גם פתק להורים?

אורן אסף חזן: אני אתן לך גם פתק להורים.

אורן אסף חזן: עזוב, אנחנו הבנו.

אורן אסף חזן: גבאי אמר לכם – אם נצביע נגד אנחנו לא נראה את השלטון.

נחמן שי: אני לא צריך - - - בחדר - - -

אורן אסף חזן: אנחנו צריכים לתמוך בהם כדי לקבל קולות.

אורן אסף חזן: תגיד את האמת.

אורן אסף חזן: - - - אני אומר העיקר המטרה, מה זה משנה הדרך?

אורן אסף חזן: העיקר אתם רוצים לעזור.

<קריאה: אתם חושבים רק על עצמכם.

אורן אסף חזן: חברה, אם יש פה מישהו שחושב שהוא הלך כי לא נעים לו לשמוע את דברי, את הוא צודק.

אורן אסף חזן: זו הסיבה היחידה שהוא עזב.

אורן אסף חזן: תקשיבו, לפני שאני מתרכז בעיקר, אלה תמונות מזעזעות שראיתי, אני לא יודע ממתי הסרטון הזה של ניידת שבאה לעצור שיכור ופתאום אנחנו רואים עשרות מסתננים מזנקים על הניידת, שוברים לה את השמשות, לוקחים את השיכור ואומרים לשוטרים אם תתקרבו אלינו, נשבור לכם את הראש.

אורן אסף חזן: לפני שאני מתעסק בזה ואני רוצה לקבל על זה תשובות, כי זו לא המדינה שאני משרת בה כחבר כנסת.

אורן אסף חזן: זו לא המדינה שהצליחה להקים את עצמה, כשכל העולם היה נגדה.

אורן אסף חזן: ככה המשטרה לא יכולה להרשות לעצמה להיראות.

אורן אסף חזן: אני רוצה להגיד לכם משהו, אדוני יושב הראש, אני אגיד לך את האמת, אנחנו יכולים לשבת פה לעוד עשרות דיונים ולספר סיפורים ויקום הליצן הראשון ויגיד למה לא פיזרו אותם?

אורן אסף חזן: אנחנו אשמים שלא פיזרו אותם בשום מקום.

אורן אסף חזן: ויקום הליצן השני ויספר כמה הסיעה שלו קרועה מבפנים והם באמת מחולקים ומפוצלים והיה להם קשה להצביע בעד.

אורן אסף חזן: אבל יש מציאות אחת.

אורן אסף חזן: הממשלה שלנו אשמה.

אורן אסף חזן: רק אנחנו אשמים.

אורן אסף חזן: סגרנו את הגדר בדרום, אבל פתחנו את הדלת את הדלת בשדה התעופה.

אורן אסף חזן: איזו מין מציאות מטורפת זו, שאנשים עולים על מטוס בשביל לבקר את המשפחה או את החברים ונשארים פה.

אורן אסף חזן: אני לא מבין את הדבר הזה.

אורן אסף חזן: ומה עם הילודה?

אורן אסף חזן: לא מבין את הדבר הזה.

אורן אסף חזן: או שיש חוק במדינה שקובע שמי שאין לו אשרת שהייה צריך לקפל אותו ולהטיס אותו מפה, או שאנחנו לא מדינת חוק, ויאללה, בואו נעשה שמח.

<עובד חוגי: אנחנו מדינת בג"ץ.

אורן אסף חזן: עזוב, אני אגלה לך סוד, בג"ץ לא אשם.

אורן אסף חזן: תפסיק עם הסיפור הזה כבר.

אורן אסף חזן: מי שאשם זו הממשלה.

אורן אסף חזן: זו שיטה נהיה.

אורן אסף חזן: כל דבר להגיד בג"ץ.

אורן אסף חזן: אנחנו אשמים.

אורן אסף חזן: ואם היו רוצים לגרש אותם, היו מגרשים אותי.

<עובד חוגי: מי פתח את כל החוקים?

אורן אסף חזן: עובד, תסתכל לי בעיניים.

אורן אסף חזן: לא צריך עוד חוקים.

אורן אסף חזן: מי שאין לו אשרת שהייה במדינת ישראל לא יכול להיות פה.

אורן אסף חזן: תפסיקו לחפש חוקים.

אורן אסף חזן: תפסיקו כבר.

מכלוף מיקי זוהר: חבר הכנסת חזן, תסיים.

אורן אסף חזן: אנחנו נופלים בפח של הממשלה ושל היועצים המשפטיים, כשאנחנו כל פעם מפנים אצבע לבג"ץ.

אורן אסף חזן: עכשיו הנה, האמת תתגלה.

אורן אסף חזן: אומרים בחיים - - -

מכלוף מיקי זוהר: טוב, נא לסיים.

אורן אסף חזן: אני מסיים.

אורן אסף חזן: שלוש דקות.

אורן אסף חזן: אפילו לא דיברתי דקה.

אורן אסף חזן: אומרים בחיים תלך עם השקרן עד הדלת.

אורן אסף חזן: הנה, אנחנו מגיעים לדלת.

אורן אסף חזן: סוגרים את מתקן חולות, מה יקרה עכשיו?

אורן אסף חזן: יעמיסו את בתי הכלא במסתננים?

אורן אסף חזן: הרי זה לא יקרה.

אורן אסף חזן: הרי אוטוטו בחגיגות ה-70 למדינה רוצים לשחרר מאות עבריינים, לחון אותם, כי אין מקום בבתי הסוהר.

אורן אסף חזן: אנחנו מכירים הרי את המצוקה, אז על מי עובדים פה?

אורן אסף חזן: אז יקרה אחד משניים.

אורן אסף חזן: או שאנחנו נגלה את האמת שאנחנו כבר יודעים, שהממשלה שלנו, שהסיעה שלי שמנהיגה את המדינה הזאת לא עושה מספיק כדי לעזור לכם, או שאנחנו נגלה משהו אחר ונגלה שסוף סוף יקיימו את ההבטחה ויעיפו אותם מפה.

אורן אסף חזן: ולכן אני אומר לך, אדוני יושב הראש, השאלה היא והדיון הוא רמת הביטחון והביטחון האישי וההתנהלות של המשטרה, זה דיון אחד.

אורן אסף חזן: זה דיון שאנחנו צריכים לקיים גם בלעדיהם.

אורן אסף חזן: הם יבואו ו - - -

מכלוף מיקי זוהר: אני בעיקר כיוונתי לאכיפה.

אורן אסף חזן: לא, לא, להיפך, אני מדבר על האכיפה.

מכלוף מיקי זוהר: לאכיפה שתהיה זהה בין כולם.

מכלוף מיקי זוהר: שלא יהיה מצב שאזרח ישראלי יאכפו ותושב זר לא יאכפו.

אורן אסף חזן: אין אכיפה.

אורן אסף חזן: יש שיטה.

אורן אסף חזן: אני עכשיו חותר לסיום שני הדברים שאני רוצה לקבל עליהם תשובה.

מכלוף מיקי זוהר: זה העניין שמעניין אותי.

מכלוף מיקי זוהר: זו מטרת הדיון.

מכלוף מיקי זוהר: זה מה שאני בודק.

אורן אסף חזן: אז אני אומר, אני חותר לסיום בנושא שדיברת ואני רוצה לקבל על זה תשובה.

אורן אסף חזן: אז קודם כל אני אומר שאנחנו צריכים באמת להעיף אותם מפה לא בדיבורים ובמס שפתיים, אלא במציאות ואם נרצה זה יקרה ואם לא ירצו זה לא יקרה.

אורן אסף חזן: אבל לך, המפקד שאני כל כך מעריך, גילוי נאות, איך שנכנסתי אמרתי לו קשה לי שאתה כאן, כי אני מאד אוהב אותך, אני לא יכול לתקוף אותך אישית, זו בעיה.

אורן אסף חזן: אז אני מצטער שאני מאד נחמד, אבל יש לי שתי שאלות שבעיני הן הזויות.

אורן אסף חזן: סיפור אחד זה הסיפור של הניידת, תמונות מזעזעות.

אורן אסף חזן: אני אומר לך, אומרים לי תשתף אצלך בפייסבוק, התביישתי לשתף, כי זה בושה של המשטרה שזה נראה ככה.

אורן אסף חזן: אתה שואל אותי?

אורן אסף חזן: אם קורה מקרה כזה, אם צריך לעצור, גם להעלות 50 על אוטובוס ולזרוק אותם – אני אומר לך אמיתי – לזרוק אותם באיזה לא יודע מה, באיזה קונטיינר עד שהם יירגעו, תעשו את זה.

אורן אסף חזן: כי אתם אמונים על שמירת החוק.

אורן אסף חזן: הדבר השני, יש מציאות שבה עוצרים מסתננים והם למדו שיטה.

אורן אסף חזן: הם לא מדברים עברית ואין עליהם תעודה.

אורן אסף חזן: מכירים את השיטה הזאת?

אורן אסף חזן: מה עושים?

אורן אסף חזן: משחררים אותם חזרה והסיפור חוזר חלילה.

אורן אסף חזן: אז או שאנחנו עובדים על עצמנו כמשטרה ואנחנו - - -

מכלוף מיקי זוהר: אז אוקיי, שתי שאלות.

מכלוף מיקי זוהר: אחת על הסיפור של המשטרה, שתיים חוסר יכולת זיהוי של החשוד.

אורן אסף חזן: שמשחררים אותו חזרה וזה חוזר חלילה.

מכלוף מיקי זוהר: בסדר.

מכלוף מיקי זוהר: בבקשה, אדוני יענה.

<משה ציקו אדרי: לגבי האירוע של הניידת אני לא מכיר את הסרטון.

אורן אסף חזן: אני אשלח לך את הסרטון.

<משה ציקו אדרי: אני אשמח לראות את זה, אם זה אצלנו.

<משה ציקו אדרי: אני לא מכיר את הדבר הזה.

<משה ציקו אדרי: אני רק יכול להגיד על אומץ ליבם ועוז רוחם של שוטרי תחנות שרת ושכונות בזה שהם נמצאים איתם, מטפלים בהם ועוצרים אותם.

<משה ציקו אדרי: הדבר השני, מעצר מסתננים.

<משה ציקו אדרי: מבחינתנו יחד עם רשות ההגירה, המאגר כמעט מלא.

<משה ציקו אדרי: אין אחד שאנחנו לא יודעים לזהות ולא יכולים לחקור אותו בשפתו ולכן אני לא מכיר את הבעיה.

<משה ציקו אדרי: זה שהוא לא מציג תעודת זהות זה לא משנה.

<משה ציקו אדרי: אני לוקח אותו, מזהה אותו ביומטרי ובסופו של דבר - - -

<קריאה: מה זה?

<קריאה: - - - אתה יודע כמה רישיון הנהיגה שלו לא מצאו אותו, לא איתרו אותו.

<משה ציקו אדרי: זו שאלה אחרת.

מכלוף מיקי זוהר: זה לא קשור.

<משה ציקו אדרי: זו שאלה אחרת.

<משה ציקו אדרי: הוא דיבר אם נתפס ונעצר, אנחנו יודעים גם לחקור אותו וגם לזהות אותו.

מכלוף מיקי זוהר: אוקיי, תודה.

מכלוף מיקי זוהר: חבר הכנסת אמיר אוחנה.

אמיר אוחנה: תודה.

אורן אסף חזן: אני מצדיע לשוטרים, שלא יהיה פה אי הבנות.

מכלוף מיקי זוהר: גם אני.

אורן אסף חזן: אני לא מבקר את עוז רוחם, את היכולת שלהם להתמודד.

אורן אסף חזן: אני רק אומר שלעתים יכול להיות מקרה, כמו המקרה שאני מדבר עליו שצריך - - -

מכלוף מיקי זוהר: זה פרטני.

מכלוף מיקי זוהר: הוא יבדוק את זה.

מכלוף מיקי זוהר: חבר הכנסת אמיר אוחנה, בבקשה.

אמיר אוחנה: תודה אדוני.

אמיר אוחנה: אני קודם כל רוצה לפתוח במחאה.

אמיר אוחנה: אני רוצה למחות על המעצר של שפי פז, שאני מניח שגם הזכרתם אותו כאן.

<שפי פז: תודה.

אמיר אוחנה: אפשר - - -

<קריאה: שפי, למה את צרודה?

אמיר אוחנה: היא כבר לא עצורה, אגב.

<קריאה: לא, צרודה.

אמיר אוחנה: אפשר לתמוך בעמדה של - - -

מכלוף מיקי זוהר: אני עדיין מתפלא איך מעצם החסינות שלך לא נכנסת לתא המעצר לבדוק את מצבה.

אורן אסף חזן: אסור, יש הוראות חדשות עכשיו.

מכלוף מיקי זוהר: אה, כן?

אמיר אוחנה: אפשר, אדוני יושב הראש, ואורן, להחזיק בעמדה כמוני, שחופש הביטוי זה דבר שצריך לקדש אותו וצריך לאפשר אותו, כולל חופש להפגין וכו', ואפשר גם להחזיק בעמדה שהוא צריך להיות יותר מוגבל, אבל מה שאני יוצא נגדו זה הצביעות ודו הפרצופיות כאן.

אמיר אוחנה: משום שכבר 50 וכמה שבועות מפגינים מול ביתו של היועץ המשפטי של הממשלה בדרישה להגיש כתב אישום נגד ראש הממשלה, אז זה בסדר.

אמיר אוחנה: וכשמפגינים מול ביתו של יושב ראש הקואליציה בשלל דרישות, אם זה עובדי התאגיד ואחר כך אנשים אחרים, אז זה בסדר, אבל כשמפגינים מול ביתה של נשיאת בית המשפט העליון זו פגיעה במרקם החיים.

אמיר אוחנה: כאילו שלתושבי פתח תקווה אין מרקם חיים שראוי לשמור עליו וכאילו שלתושבי ראשון לציון, איפה שגר יושב ראש הקואליציה, אין מרקם חיים שראוי לשמור עליו.

אמיר אוחנה: רק לשכניה של נשיאת בית המשפט העליון יש מרקם חיים, שראוי לשמור עלי.

אמיר אוחנה: אז אני קודם כל מוחה נגד הדבר הזה.

אמיר אוחנה: עכשיו לגופו של עניין.

מכלוף מיקי זוהר: אגב, זה בתחום אחריותו של - - -, אז אם תרצה הוא יענה לך.

אמיר אוחנה: אוקיי.

מכלוף מיקי זוהר: אתה רוצה תשובה?

אמיר אוחנה: לא, לא עכשיו, שנייה.

אמיר אוחנה: אחר כך.

אמיר אוחנה: אני חוזר כרגע מדיון בוועדת חוק יסוד הלאום ואני חושב שזה מגיע לשורשם של הדברים כאן.

אמיר אוחנה: משום שכשניהלנו דיון על חוק השבות, ניהלנו דיון על מי ראוי ומי רשאי לעלות ארצה ומי לא, כשהעיקרון המתווה הוא העיקרון הבסיסי ביותר של הקמת המדינה הזו, שזו מדינת הלאום של העם היהודי.

אמיר אוחנה: עכשיו אפשר להיות יפי נפש ולהגיד לא, והיו כאלה בוועדה.

אמיר אוחנה: אנחנו רוצים לאפשר גם לאחרים לעלות לכאן, למשל ערבים.

אמיר אוחנה: בכל זאת יש פה 20% אזרחים ערבים במדינה ואנחנו רוצים לאפשר.

אמיר אוחנה: אנחנו לא רוצים שהשפה הרשמית תהיה השפה העברית דווקא.

אמיר אוחנה: אולי אפשר שתהיינה שתי שפות רשמיות וכו' וכו'.

אמיר אוחנה: ולמה אני אומר שזה יורד לשורשו של העניין כאן, משום שעל זה אנחנו מדברים.

אמיר אוחנה: על הצורך בלשמור על מדינת ישראל, מדינת הלאום של העם היהודי.

אמיר אוחנה: על היכולת שלנו להגדיר ככל מדינה בעולם, אגב, מדיניות הגירה שאומרת דבר ברור.

אמיר אוחנה: אנחנו מאפשרים לבני עמנו לעלות.

אמיר אוחנה: כל השאר יכולים להגיע לכאן באשרות לתקופות כאלה, לתקופות אחרות, אבל לא יכולים להתאזרח כאן וזה התהליך שאנחנו רואים אצל תושבי דרום תל אביב, שכבר שנים מרקם החיים שלהם נרמס.

אמיר אוחנה: לא נפגע, נרמס.

אמיר אוחנה: אנחנו רואים תהליך איטי של אזרוח ואני קורא לממשלה - ואני שמח שגם האופוזיציה מאמצת את העמדות האלה - להתנגד לכך, לפעול להוצאת המסתננים הבלתי חוקיים מתחומי מדינת ישראל.

אמיר אוחנה: תודה.

מכלוף מיקי זוהר: תודה.

אורן אסף חזן: אפשר שאלה?

אורן אסף חזן: מי פה מרשות ההגירה?

אורן אסף חזן: שאלה קטנה.

אורן אסף חזן: היום נגיד אתם האנשים שלך עוצרים מישהו ברחוב והוא לא מסתנן.

<קריאה: הם לא מגיעים.

<קריאה: אין אנשים.

<קריאה: הם לא עושים כלום בשטח.

אורן אסף חזן: משטרת ישראל עוצרת היום-, הולכת היום - - -

<קריאה: איפה ההגירה?

<קריאה: צריך לשטוף את הרחובות בהגירה.

אורן אסף חזן: שנייה, אני רוצה רגע להבין, סתם בגלל הוויכוח שלנו.

אורן אסף חזן: שלא תחשוב שזה היה אישי, אולי אני באמת טועה.

אורן אסף חזן: היום המשטרה הולכת ברחוב, תופסת תייר שקיבל אשרה לבקר בישראל שלושה שבועות, או לא יודע מה.

אורן אסף חזן: עוצרת אותו שנה אחרי שהוא פה, מה עושים איתו?

<יוסי אדלשטיין: כל תייר או כל שוהה בלתי חוקי ממדינות שהן ברות הרחקה, אנחנו עוצרים אותו ומרחיקים.

אורן אסף חזן: ושולחים - - -

<קריאה: אני אגיד לך מה הבעיה - - -

<סוזי כהן צמח: אין פקחים בשטח.

<סוזי כהן צמח: זהו.

<סוזי כהן צמח: אין פקחים בשטח.

<סוזי כהן צמח: ויש את סל"ע ויש את המשטרה שמוכנים לעצור אותם - - -

אורן אסף חזן: שנייה, שנייה.

<סוזי כהן צמח: אין פקחי הגירה בשטח.

אורן אסף חזן: עזבי, אמרתי לא פקחי הגירה, שוטר עצר מישהו, ככה נראה לו לא טוב בעין, אמר לו תביא לי אישור.

אורן אסף חזן: אין לו אשרת שהייה.

<סוזי כהן צמח: אין סמכות לעשות את מה שההגירה יש לה את הסמכות.

מכלוף מיקי זוהר: תנו לו לענות.

<יוסי אדלשטיין: לשוטר אין סמכות להרחיק ממדינת ישראל.

<יוסי אדלשטיין: לשוטר יש סמכות פלילית אם ניתן זר עבר עבירה.

<יוסי אדלשטיין: לגבי שוהה בלתי חוקי, הם מעבירים אותם אלינו ואנחנו מעבירים אותם בהליך של שימוע ומרחיקים אותם - - -

אורן אסף חזן: אדוני יושב הראש, אני מציע לך הצעה.

אורן אסף חזן: בוא אני ואתה נגיש הצעת חוק עוד היום, שתיתן סמכות לשוטרים שאם הם עוצרים מישהו שאין לו אשרת שהייה, שתהיה להם את הסמכות של רשות ההגירה - - -

<סוזי כהן צמח: זה ייקח עוד 20 שנה, אורן.

אורן אסף חזן: בואי, אבל תקשיבי, אנחנו לא - - -

<סוזי כהן צמח: בחייך.

<סוזי כהן צמח: יש החלטת ממשלה.

<סוזי כהן צמח: איפה פקחי הגירה.

מכלוף מיקי זוהר: טוב, תודה.

מכלוף מיקי זוהר: חבר מועצת העיר - - -

<סוזי כהן צמח: אתה הבנת איפה הבעיה?

<סוזי כהן צמח: אין פקחים.

<עובד חוגי: הבעיה, אם הוא כהה עור, תקשיבו טוב, מדינת ישראל בהגנה קבוצתית היא הגזענית.

<עובד חוגי: כי מה עשו?

<עובד חוגי: אם הוא כהה עור, נתנו להם הגנה - - - ולא כולם מסודן ולא כולם מאריתריאה.

<עובד חוגי: יש ממרכז אפריקה, יש מ - - -

אורן אסף חזן: נכון, יש מחוף השנהב - - -

<עובד חוגי: כהה עור וזה מה שקרה במדינת ישראל.

<קריאה: עובד, עכשיו זה לא התור שלך.

מכלוף מיקי זוהר: טוב.

<קריאה: כל אחד והזמן שלו, לא?

אורן אסף חזן: אז אם הם כהה עור אתם פועלים אותו דבר או שיש איזה הליך - - -

מכלוף מיקי זוהר: אורן, די.

מכלוף מיקי זוהר: שנייה.

מכלוף מיקי זוהר: חבר מועצת העיר שלמה מסלוואי, בבקשה.

מכלוף מיקי זוהר: קודם כל אני מודה לך על ההשתתפות בדיון ואנחנו מודים לך גם על הסבלנות ואנחנו נשמח לשמוע את עמדתך.

<שלמה מסלוואי: טוב.

<שלמה מסלוואי: אלף אני רוצה להתייחס למה שאמר חבר הכנסת גילאון.

<שלמה מסלוואי: הוא נתן לנו כמה הצעות לפזר אותם.

<שלמה מסלוואי: אני חושב שהמדינה הייתה – ואני מדבר על פליטים וזה הכי פשוט בעולם להקים להם מחנה פליטים ליד הגבול.

<שלמה מסלוואי: בזה לדעתי המדינה שגתה וזה מה שהיא הייתה צריכה לעשות.

<שלמה מסלוואי: הוא איננו, אבל בכל זאת זאת דעתי.

<שלמה מסלוואי: אנחנו מלווים את הנושא הזה כמעט 10 שנים.

<קריאה: יותר.

<שלמה מסלוואי: משנת 2006, לא חשוב.

<שלמה מסלוואי: מה שאני מנסה להגיד, בינתיים התחלפו 4 שרים, ביניהם גם גלעד ארדן ואני חייב לציין את הפעילות הטובה שלו שהייתה.

<שלמה מסלוואי: בזמן הזה כל הזמן היו ציפיות, שאיפות והיו מלא אכזבות.

<שלמה מסלוואי: פעם אם זה בג"ץ, פעם אם זה על ידי הבטחה של שר כזה או אחר.

<שלמה מסלוואי: גם היום האו"ם פתאום מתערב ומה שקורה בשטח, המצב לא הולך להיות יותר טוב.

<שלמה מסלוואי: אמר כאן הממ"ז לגבי הביטחון האישי ותחושת ביטחון.

<שלמה מסלוואי: אני ככה חשבתי, פגשתי לא מזמן כמה קשישות בדרום תל אביב ואני שמעתי אותן ובאמת הלב נקרע.

<שלמה מסלוואי: הן לא יוצאות מהבתים.

<שלמה מסלוואי: אין מצב.

<שלמה מסלוואי: עם רדת החשיכה הן לא יוצאות.

<שלמה מסלוואי: אם אתה היית בא ומראה להן את כל הנתונים האלה, אני לא בטוח איך הן היו מגיבות.

<שלמה מסלוואי: אני לא יודע מה זה עושה להן.

<שלמה מסלוואי: קשישה שלא יוצאת מהבית, כי היא יודעת שקודם, לפני כמה ימים, שבועות או חודשים היה אונס ורצח ואלימות וסחר בסמים, שהיום, בימים האלה, כמה שאני יודע ושומע, יש גם את הבדואים שנכנסו לתחנה המרכזית הישנה.

<שלמה מסלוואי: הם אלה שמביאים את כל הסמים, ואני בטח לא צריך לספר למשטרה, אבל זה מה שקורה בימים האלה.

<שלמה מסלוואי: אז לדבר על תחושת ביטחון זה קצת קצת לא מסתדר.

<שלמה מסלוואי: דבר נוסף שאני רוצה להגיד, אני יודע שהעובדים למשל בשכונת התקווה במתנ"ס השכונתי, יש מדריכים שלא מוכנים לעבוד ואת מכירה את זה, אריאלה.

<שלמה מסלוואי: הם עובדים, הם יודעים שיש להם בעיה להגיע למתנ"ס.

<שלמה מסלוואי: שלא לדבר על הורים שחייבים ללוות את הילדים ביום יום למתנ"ס השכונתי.

<שלמה מסלוואי: מדברים על אכיפה, ואני יושב גם עם יוסי וגם עם הקודם שלו שנים ארוכות.

<שלמה מסלוואי: אנחנו מדברים, אם אני זוכר טוב את המספר, על 26 פקחים ברשות ההגירה.

<שלמה מסלוואי: עכשיו בוא תראו – 26, נגיד 30.

<שלמה מסלוואי: אלה צריכים לאכוף את כל הנושא שנקרא מסתננים, ולא רק.

<שלמה מסלוואי: כי ביניהם יש גם את העובדים הזרים ויש גם את הגיאורגים, עכשיו שקיבלנו גם כן קבוצה חדשה והאוקראינים.

<שלמה מסלוואי: מלבד כל אלה יש גם את הפלסטינאים, שגם הם עליהם.

<שלמה מסלוואי: כל ה-26 האלה בתל אביב צריכים לעשות אכיפה עם הנושא הזה.

<שלמה מסלוואי: ואני לא מצליח להבין את זה וכל פעם אנחנו שומעים – כמובן, אנחנו מנסים.

<שלמה מסלוואי: ועכשיו מה עוד?

<שלמה מסלוואי: הם גם בשביתה.

<שלמה מסלוואי: נכון, יוסי?

<שלמה מסלוואי: אתה לא אשם בשביתה, אבל - - -

<קריאה: הרבה זמן - - -

<שלמה מסלוואי: אני יודע - - -

<קריאה: באפריל האחרון היה מבצע עם שרת.

<שלמה מסלוואי: בקיצור, מה שאני מנסה להגיד, קודם כל אנחנו עדיין תקועים בבוץ הזה וכל פעם אמרנו אין מדיניות וגם היום אין מדיניות ואנחנו יודעים.

<שלמה מסלוואי: כל פעם מנסים, זה עולה טיפה לכותרות ואחר כך שבועות וחודשים הכל רגוע ושקט.

<שלמה מסלוואי: פעם זה היה עם בג"ץ, אז זה עלה לכותרות, נרגע.

<שלמה מסלוואי: עכשיו יש כל מיני אמירות של ראש הממשלה ושרים, אז עוד כמה שבועות, חודשיים, עוד פעם זה יירגע ואני לא רואה באמת תקווה או משהו - - -

מכלוף מיקי זוהר: אדוני, אני אומר לך משהו בהקשר למה שאמרת.

מכלוף מיקי זוהר: התקווה שלי לעניות דעתי שתביא לשינוי, זה לבטל את הכדאיות של אותו נתין זר או של אותו תושב זר, לחיות פה במדינת ישראל.

מכלוף מיקי זוהר: לבטל את הכדאיות הזו אפשר לעשות מאד מאד בקלות.

מכלוף מיקי זוהר: מתחילים קודם כל בהשוואת תנאים.

מכלוף מיקי זוהר: לא יכול להיות שהם יקבלו תנאים טובים יותר מתושב אחר בתל אביב.

מכלוף מיקי זוהר: זה דבר ראשוני ומרכזי שאני מכוון אליו וגם בכוונתנו ממש בימים אלה לנסח חקיקה בנושא, שלא אפשר יהיה להטיב איתה בכלום.

מכלוף מיקי זוהר: יקבלו כמו כל אזרח בהתאם לאותם תנאים.

מכלוף מיקי זוהר: זה דבר ראשון.

מכלוף מיקי זוהר: דבר שני, נושא האכיפה.

מכלוף מיקי זוהר: מהרגע שיאכפו אותם, הרי רוב גדול שלהם עובדים בכסף שחור - - -

<שפי פז: אבל על איזו אכיפה אתה מדבר?

מכלוף מיקי זוהר: אכיפה.

<שפי פז: איזו אכיפה?

אורן אסף חזן: יש להם קו לעובד - - -

<שפי פז: אבל איזו אכיפה?

<שפי פז: שיסביר לך איזו אכיפה הוא מדבר.

מכלוף מיקי זוהר: אני אענה לך.

<קריאה: מיקי, אבל הם לא בשטח בכלל.

מכלוף מיקי זוהר: אכיפה כלפי העסקים שלהם שם, שהם פותחים.

<שפי פז: עושים, עושים.

מכלוף מיקי זוהר: לא מספיק.

<שפי פז: עושים מספיק.

<שפי פז: עושים, עושים.

מכלוף מיקי זוהר: אכיפה.

<קריאה: הם פותחים שוב.

<קריאה: זה מגיע לבית המשפט וזה נפתח שוב.

<שפי פז: חבר הכנסת מיקי זוהר, אתה צריך להבין - - -

מכלוף מיקי זוהר: אכיפה לא רק של עסקים.

<שפי פז: אתה לא יודע - - -

מכלוף מיקי זוהר: שנייה רגע.

אורן אסף חזן: אבל תנו לו לדבר.

<קריאה: של בעלי הנכס.

מכלוף מיקי זוהר: גברתי, את לא נותנת לי לדבר ואת פוסלת מראש את - - - וזה לא מכובד.

מכלוף מיקי זוהר: אכיפה לבעלי הנכסים בגין פתיחת עסקים לא חוקיים.

<קריאה: מעולה.

<קריאה: זה כן.

מכלוף מיקי זוהר: אם בעל נכס ישכיר את הנכס שלו למי שלא קיבל היתר כדין לפתוח את העסק שלו, יפסיד 100,000 שקלים.

מכלוף מיקי זוהר: תאמיני לי, כל העסקים הלא חוקיים יהיו סגורים.

<קריאה: אבל - - - מה זה עוזר לך?

מכלוף מיקי זוהר: חברים - - -

<קריאה: הרשיונות לא שלהם, הרשיונות של בעל העסק.

מכלוף מיקי זוהר: ישנן פעולות שהמדינה יכולה לקבוע שיתבצעו וכך נוכל לעוות באופן משמעותי את העניין הכלכלי, כי חברה, הם לא פה בגלל שום סיבה אחרת, למעט שיקולים כלכליים.

<שפי פז: ברור.

מכלוף מיקי זוהר: והשיקולים הכלכליים הם משהו שאנחנו צריכים להסיר ממסגרת השיקולים שלהם.

מכלוף מיקי זוהר: הם נעשה את זה - אולי נמגר את התופעה.

<קריאה: אתם יודעים כמה כסף הוא מרוויח בחודש?

<קריאה: יש להם אימפריה.

אורן אסף חזן: הבעיה היא שכל הזמן בכנסת מחוקקים חוקים כדי לתת להם הטבות ולעזור להם.

אורן אסף חזן: אני אומר לכם שעובד שעובד לא חוקי, מקבל כסף לא חוקי - - -

מכלוף מיקי זוהר: בואו נשמע את - - -

<שלמה מסלוואי: מיקי, עוד משפט.

<שפי פז: לא, אתה חייב לו לתת לדבר, כי פעם ראשונה יש פה נציג לא של דרום תל אביב, אלא של הפריפריה והוא חבר לדבר.

מכלוף מיקי זוהר: אוקיי, אין בעיה.

<שפי פז: אני מוכנה לוותר על זכות הדיבור.

<קריאה: דברי גם את, מה?

<שלמה מסלוואי: אני אסיים בשני משפטים.

מכלוף מיקי זוהר: אגב, לא כולם ידברו היום כי אנחנו נעשה על זה דיון המשך והדיון תיכף צריך להסתיים.

<שפי פז: אז תן לו לדבר.

<שלמה מסלוואי: אלף לגבי המשטרה וסל"ע, שיושבים פה, בסך הכל אני חושב שהם מתאמצים, עושים מה שהם יכולים, אבל המשטרה זה לא הנושא פה.

<שלמה מסלוואי: ממש לא.

<קריאה: הם עושים עבודה יפה.

<שלמה מסלוואי: אני רוצה להציע ליושב הראש ויש ביכולות שלך לעשות את זה.

<שלמה מסלוואי: דיברנו גם על זה, אני לפחות הצעתי שבנימין נתניהו היה אצלנו באזור ואמרתי יש דבר שאפשר לעשות בלי כל ההצהרות ולהוציא אותם ורואנדה ואריתריאה.

<שלמה מסלוואי: אפשר עוד שבוע לקחת את כל המשרדים – משרד הבריאות והמיסים והמשטרה וההגירה וכל המשרדים הרלבנטיים לנושא העניין ותוך שבוע שבועיים להיכנס לאזור הזה.

<קריאה: שלמה, אבל זה קורה.

<שלמה מסלוואי: זה לא מספיק.

<קריאה: זה קורה.

<שלמה מסלוואי: לא, לא עם משרד ה - - -

<קריאה: כי אין להם כוח אדם.

<שלמה מסלוואי: אז אני אומר, אני פונה ליושב ראש, אני יודע שמיקי מסוגל - - -

<קריאה: זה עוד פעם - - -

מכלוף מיקי זוהר: אפשר לתת לו לסיים בבקשה.

<שלמה מסלוואי: רגע, אני פונה אליו, ליושב הראש, יש לו את היכולות, שהוא יוביל את זה.

<שלמה מסלוואי: מישהו אחד שיוביל את כל הנציגים ובאמת לעשות סדר.

<שלמה מסלוואי: תודה רבה.

מכלוף מיקי זוהר: תודה אדוני.

<קריאה: כמה - - -

מכלוף מיקי זוהר: אבל אי אפשר ככה, כל אחד זועק, שנייה.

<שפי פז: אז תן לבצלאל.

אורן אסף חזן: וואלה, בארצות הברית אתה מסתובב בלי אישור, אחי, מקפלים אותך בתוך אריזה, עושים עליך X שחור, אחי, עושים לי ככה צמיד באוזן, מקעקעים לך פה באוזן שאתה מגורש.

אורן אסף חזן: מעלים אותך על מטוס, שלום, הביתה.

אורן אסף חזן: ומה אנחנו?

אורן אסף חזן: זה ככה באמת.

אורן אסף חזן: בדיוק ככה.

<קריאה: זה בול ככה.

אורן אסף חזן: אצלכם - - -

<שפי פז: חבר הכנסת מיקי זוהר - - -

מכלוף מיקי זוהר: רשות המיסים.

מכלוף מיקי זוהר: לא להפריע לה.

<אביבה אזון: בשנת 2014, כמובן לפי החלטת הממשלה, אנחנו התבקשנו גם כן להיכנס לעשות את ה-.

<אביבה אזון: סליחה, אפשר?

<אביבה אזון: אני פשוט לא רוצה לצעוק.

<אביבה אזון: אני מנהלת ארצית של רשות ספרים, אלה שעושים את הביקורות בעסקים.

<אביבה אזון: אז בהתחלה אנחנו עבדנו באמת עם רשות ההגירה ובהמשך למה שאתה אומר, עבדנו עם כל המשרדים – משרד הכלכלה ומשרד הבריאות ועיריית תל אביב.

<אביבה אזון: בהתחלה עשינו ביקורות למעסיקים ישראלים שמעסיקים את העובדים הזרים.

<אביבה אזון: עשינו בערך, אם אתם רוצים לשמוע כמויות, משהו כמו 250 עסקים כאלה.

<אביבה אזון: אחר כך אנחנו היינו עושים עם משטרת שרת כל חודש, הוא גם כן פה.

<אביבה אזון: היו אומרים לנו לבוא לעשות מבצעים בתחנה המרכזית, בעסקים של המסתננים והיינו עושים את זה.

<אביבה אזון: אבל חברה, אנחנו לא יכולים לפתוח להם הרבה תיקים, כי הם באים לנו עם צילום של ויזת עבודה וזה לא תקף.

<אביבה אזון: זה בדרך כלל אנשים ש - - -

מכלוף מיקי זוהר: נו, אז מה נעשה?

מכלוף מיקי זוהר: בואו נפתור את זה.

<קריאה: נגרש.

<אביבה אזון: אוקיי, אנחנו כן פועלים.

<אביבה אזון: מבחינת רשות המסים אני לא יכולה ל - - -

מכלוף מיקי זוהר: למה אתם לא מוציאים צווי סגירה?

<אביבה אזון: מה?

<אביבה אזון: אני לא שומעת, סליחה.

מכלוף מיקי זוהר: למה אתם לא פועלים לסגירת העסק הלא חוקי?

<אביבה אזון: אנחנו לא יכולים לסגור עסק לא חוקי.

<אביבה אזון: אנחנו רשות המיסים.

מכלוף מיקי זוהר: לא, ברגע שיש לכם נתונים כאלה, למה אתם לא פונים לגוף מסוים, לא מגישים כתב אישום מיידי כלפי אותו אדם, שהמשטרה תעצור אותו באותו רגע בגין העלמת מס.

מכלוף מיקי זוהר: למה אתם לא עושים את זה?

<אביבה אזון: אנחנו לא מכניסים אנשים שמעלימים מס לבית סוהר.

<אביבה אזון: אנחנו מטפלים במשכירי הדירות שהוא דיבר עליהם, שמשכירים להם את הדירות.

<אביבה אזון: בדרך כלל מי שפותח את העסקים האלה הם קופים.

<אביבה אזון: יש אנשים שהולכים לעיריית תל אביב, תבדקו שם, יש שם - - -

מכלוף מיקי זוהר: עכשיו קופים זה קטע רגיש.

<קריאה: לא, זאת האמת, זו המילה.

<שפי פז: זאת המילה.

מכלוף מיקי זוהר: עזבי קופים.

<אביבה אזון: כל אחד פותח 20 עסקים על שם אחד, זה בדיוק מה שקורה.

<אביבה אזון: אבל תוחלת בשר מבחינת המיסים אין שם.

<אביבה אזון: זה פשוט להטריד אותם ואנחנו עושים את זה.

<אביבה אזון: התבקשנו.

<אביבה אזון: אין בעיה, תביאו לי עוד 30 עובדים, אנחנו ניכנס לשם עוד.

<אביבה אזון: אין בעיה.

<קריאה: מה עם מע"מ?

<עובד חוגי: - - - עוד 50 עובדים, - - - כלום.

<עובד חוגי: אז צריך שוב.

<עובד חוגי: תשים לב למה שחשוב, מיקי.

מכלוף מיקי זוהר: תודה גברתי.

מכלוף מיקי זוהר: עובד חוגי, אחריו מאי גולן, אחריה שפי ובהמשך בצלאל יעקב ואז עיריית תל אביב.

מכלוף מיקי זוהר: בבקשה.

<קורין גלילי: סליחה, אני גם רוצה.

<קורין גלילי: שמי קורין גלילי, אני גם רוצה להגיד משהו.

<שפי פז: אני מוותרת היום על זכות הדיבור, תיתן לה.

מכלוף מיקי זוהר: חברה, אני רק מבקש, הדיון צריך להסתיים כבר ואני לא רוצה לסיים את הדיון לפני שנתתי לכל מי שרוצה לומר.

<שפי פז: אז בואו נעשה את זה קצר.

מכלוף מיקי זוהר: אז אני מבקש בקצרה ומסרים חדים ולא לחזור על דברים שכבר נאמרו.

<עובד חוגי: תודה רבה קודם כל, שאתה לקחת את היוזמה ואתה מעלה את הנושא הזה.

<עובד חוגי: תראה, אני אגיד לך משהו.

<עובד חוגי: אחד האנשים שהיו צריכים להיות פה, פה, פה על כיסא הנאשמים, אלה שופטי בג"ץ והמערכת המשפטית ואני אגיד עכשיו למה.

<עובד חוגי: כשאני אומר איזה שהוא משהו, אני מסביר.

<עובד חוגי: בג"ץ, שביטל את חוק המסתננים, עדכן את מתקן חולות, הפך אותו לבית מלון ויותר מזה.

<עובד חוגי: עכשיו כולם בו דשים וזה אומר משרד הבריאות וזה אומר עיריית תל אביב, ההוא אומר ככה וההוא אומר ככה.

<עובד חוגי: מי שצריך לתת פה את הדין בנושא הזה הם שופטי בית המשפט שפסלו את החוק פעם אחרי פעם.

<עובד חוגי: הם התחילו עם נוהל ההחזרה החמה, שאז בזמנו אני אזכיר לכם קצת היסטוריה, זה היה אולמרט ראש ממשלה ומאיר שטרית היה שר הפנים ואולמרט הבין, הבין פתאום שממגמה של 300 בשנה נהיו 300 בחודש ואז הוא הנחה את צה"ל על החזרה.

<עובד חוגי: אבל מה קרה?

<עובד חוגי: האגודה לזכויות האזרח הגישה עתירה לבג"ץ.

<עובד חוגי: ואז בג"ץ החליט לאסור את ההחזרה החמה.

<עובד חוגי: ופה התחלנו עם מה שקרה פה.

<עובד חוגי: עכשיו תראה, זה כמו שטיפש זורק אבן לים, 100 חכמים לא יוציאו.

<עובד חוגי: אני אגיד לך למה?

<עובד חוגי: אני כבר שבע מהדיונים האלה.

<עובד חוגי: אני שבע.

<עובד חוגי: זה יצא לי כבר מפה.

מכלוף מיקי זוהר: אסור לשתוק לגבי הנושאים האלה.

מכלוף מיקי זוהר: צריך להמשיך להעלות את זה לסדר היום ולדרוש פתרון ולהמשיך להיאבק.

<עובד חוגי: תראה, אני מעריך את צ'יקו, את המפקדים.

<עובד חוגי: אני אגיד לך למה.

<עובד חוגי: כשאמרתי לה, לגברת הנכבדה הזאת, עוד 50 פקחים יעזרו לה?

<עובד חוגי: לא יעזו, כי הוא מוציא פתק אין לי כתובת.

<עובד חוגי: כלום.

<עובד חוגי: אני עכשיו אסע עם האופניים על המדרכה והוא ייסע עם אופניים על המדרכה.

<עובד חוגי: אני אקבל דו"ח, הוא לא יקבל דו"ח.

<עובד חוגי: אלה שהיו צריכים להיות פה זה לא - - -

מכלוף מיקי זוהר: אבל זו מהות הדיון.

<עובד חוגי: השוטרים לא אשמים, כי השוטר עוצר, הוא לא שופט.

<עובד חוגי: הוא עוצר.

<עובד חוגי: הוא לא שופט.

<עובד חוגי: מי שהייתה צריכה להיות פה היא שרת המשפטים איילת שקד.

מכלוף מיקי זוהר: נעשה גם איתה דיון.

<עובד חוגי: היועץ המשפטי לממשלה.

<עובד חוגי: איך הם נותנים לזה אישור, שאנשים עושים ערימה על 10 דקות בית משפט מחייב אותם.

<עובד חוגי: זה הזוי מה שקורה פה.

<עובד חוגי: זה הם צריכים להיות פה ולא אף אחד אחר.

מכלוף מיקי זוהר: תודה.

מכלוף מיקי זוהר: מאי, בבקשה.

מאי גולן: טוב מיקי, תראה, הוועדה הזאת, שהיא הוועדה לשוויון חלוקתי, אתה יודע, היא לא המקום לדבר על מה הסבל כבר של שבע השנים האחרונות.

מאי גולן: זה דברים קונקרטיים, פתרונות קונקרטיים.

מאי גולן: קודם כל אני מודה לך על קיום הוועדה הזאת, כי זה חשוב להעלות את הנושאים ולבוא להגיד את הדברים הספציפיים.

מאי גולן: דבר שני אני אגיד, יצאו פה אנשים כשחבר הכנסת אורן חזן דיבר, קשה להם לשמוע את האמת.

מאי גולן: אתה יודע, כשיש אנשים שאומרים את האמת בפנים ולכל מי שרואה אותנו וחושב שאנשי השמאל לא כאן, זה מה שקורה.

מאי גולן: כשמישהו עומד מולם ואומר את האמת בפנים, אז הקצף עולה למעלה.

מאי גולן: אני רוצה להגיד פה משהו על המשטרה.

מאי גולן: יש פה ביקורת כלפי המשטרה.

מאי גולן: אני רוצה להגיד משהו ואני עומדת מאחורי הדברים שאני אומרת.

מאי גולן: חד משמעית לא היינו שורדים לא יום ולא שעה אלמלא משטרת ישראל ואלמלא שוטרי תחנת שרת.

מאי גולן: לא יום ולא שעה.

מאי גולן: משטרת ישראל לא יכולה להפיל מדיניות גירוש.

מאי גולן: הלוואי והיא הייתה יכולה.

מאי גולן: בשיחות שיש לי עם צ'יקו ובשיחות שיש לי עם מפקד התחנה, עם צחי ועם כל מי שעכשיו נמצא, אני רוצה להגיד לך יושב הראש, שהם עושים ימים כלילות.

מאי גולן: אני אומרת, מאז שנכנס השר לביטחון פנים גלעד ארדן יש לנו יותר שוטרים, זה נכון, אבל אופי האכיפה שלהם הוא לא אופי שיכול באמת – אתה יודע – לעזור לנו בשכונות.

מאי גולן: ולמה?

מאי גולן: הם יכולים לעצור והם יכולים לעכב והם יכולים לחקור.

מאי גולן: הם לא יכולים לגרש, הם לא יכולים להוציא מסתננים לבד.

מאי גולן: אתה יודע מה זה כשהמשטרה צריכה להרחיק עכשיו מסתנן לחולות ואין לה פקחי הגירה לבוא לעזור להם?

מאי גולן: הם צריכים להפעיל תחנה שלמה בשביל שיבואו ויוציאו את המסתנן הזה לחולות.

מאי גולן: אני לא באה ליוסי בטענות.

מאי גולן: הוא מינוי חדש.

מאי גולן: אני כן באה בטענות לשר הפנים אריה דרעי, ואני אגיד לך למה.

מאי גולן: מאז שהוא נכנס לתפקיד הוא יודע שאין פה פקחי הגירה.

מאי גולן: מיקי, 60 פקחי הגירה על כל מדינת ישראל.

מאי גולן: זה ביזיון.

מאי גולן: זה בושה.

מאי גולן: משה כחלון שהוא שר האוצר לא נותן תקנים, לא נותן תקציבים ואנחנו נמצאים בין הפטיש לסדן.

מאי גולן: אנחנו מדברים על פקחי הגירה שהם בסופו של דבר יצטרכו לגרש.

מאי גולן: אנחנו מדברים על גיאורגים, על מונגוליים, על מסתננים מברית המועצות.

מכלוף מיקי זוהר: תודה.

מכלוף מיקי זוהר: משפט אחרון.

מאי גולן: אני מסיימת.

מאי גולן: תנו לי לסיים עם עוד משפט.

מאי גולן: מיקי, אתה העלית פה נקודה מאד חשובה שאף אחד לא העלה וזה ראש העיר של תל אביב, רון חולדאי.

מאי גולן: אני רוצה להסביר לך משהו, זה לא רק אג'נדה, זה עניין אתה יודע, יש פה בן אדם שבז לתושבי שכונות דרום תל אביב ומבחינתו כל דבר שהוא יעשה כדי לקדם את המסתננים וכדי לקדם כל גוף זר בתוך דרום תל אביב, זה משהו שישמח אותו.

מאי גולן: זאת אומרת כשהוא מזיק לנו, כשהוא גורם לזה שלא יאכפו את חוק העזר העירוני על המסתננים בדרום תל אביב, כשהוא גורם לזה שהוא בונה עוד עשרות בניינים וגנים ובתי ספר והכל בתוך דרום תל אביב.

מאי גולן: הרי מה זה?

מאי גולן: זה ביסוס מעמדם והחיזוק שלהם בתוך תל אביב.

מאי גולן: הוא פועל כראש ממשלה לכל דבר.

מכלוף מיקי זוהר: תודה.

מאי גולן: והבעיה שלנו, מיקי, במשפט, הבעיה שלנו זה לא מה שקורה היום, זה כבר הדור הבא.

מאי גולן: הנה, אנחנו יודעים עכשיו שיש הסכמים חדשים שראש הממשלה הביא.

מאי גולן: אנחנו הולכים על שתי אופציות, או שעוד שלושה חודשים, כשמתקן חולות ייסגר, באמת יתחיל הגירוש, או ששום עבדו עלינו.

מאי גולן: אם עבדו עלינו, אני אומרת לך, חבר הכנסת מיקי זוהר, עד סוף הקדנציה הזאת ימסמסו את הנושא הזה, וגם אם יגרשו, לא רוצים לגרש משפחות עם ילדים, לא רוצים לגרש כאלה מפרנסים, לא רוצים לגרש כאלה שהגישו בקשות מקלט.

מאי גולן: אני אומרת לך, הבעיה היא הדור הבא.

מאי גולן: הדור הבא שגדל פה על טהרת שנאת ישראל.

מאי גולן: הילדים שלהם כבר אומרים לנו שזה לא הבית שלנו.

מכלוף מיקי זוהר: אני ראיתי.

מאי גולן: הם אומרים לנו שזה הבית של פלסטין.

מאי גולן: הם אומרים לנו שהם צריכים לגאול.

מאי גולן: אתה יודע שהמנהיג שלהם עומד ואומר לגאול את המדינה בחזרה לאפריקה.

מאי גולן: זה האיש שקיבל אזרחות משרד הפנים דרעי.

מאי גולן: לא אזרחות, מעמד.

מאי גולן: אני רוצה לסיים רק בזה שאני אומרת שכל הנתונים שאנחנו מדברים עליהם, 40,000, 30,000, מיקי, שום דבר מהנתונים הוא לא נכון.

מאי גולן: אין פה פחות מ-80,000 מסתננים וזה לא כולל נשים ולא כולל ילודה, שהם ממשיכים להגיע דרך שדות התעופה גם היום.

מכלוף מיקי זוהר: תודה רבה.

מכלוף מיקי זוהר: בצלאל, בבקשה.

<יעקב בצלאל: קודם כל שלום לכולם.

<יעקב בצלאל: נתחיל מהעובדה שאין מלחמה לא באריתריאה ולא בסודן.

<קריאה: ממש לא.

<יעקב בצלאל: לא שאלתי אותך.

<יעקב בצלאל: זה שהשמאלנים החליטו שמדינות מסוכנות, אז השמאל החליט.

<יעקב בצלאל: לא צריך כל דבר שהשמאל אומר לקחת כעובדה.

<יעקב בצלאל: הם הרבה גם לא מדייקים בעובדות.

מכלוף מיקי זוהר: ספר לי על זה.

<יעקב בצלאל: בנתניה יש משהו חדש.

<יעקב בצלאל: זה מפתיע.

<יעקב בצלאל: הם לקחו כמו אדירה של אוטובוסים, הביאו 4,000 אריתריאים וסודנים, שיכנו אותם במלטשות, אפילו לא בדירות.

<יעקב בצלאל: במלטשות.

<יעקב בצלאל: זאת אומרת ילדים בתוך מחסנים, בתוך כל מיני מפעלים לשעבר ושם משכנים אותם.

<יעקב בצלאל: עזוב את זה שאנחנו לא רוצים אותם בכלל בנתניה, זה גם מסוכן.

<יעקב בצלאל: דבר שני ויותר גרוע, למה הילד שלי, שנרשם לגן דתי, שהחינוך במדינת ישראל אמור להיות חינוך יהודי, צריך כשהוא אבא של שבת, ואתה מוזמן לראות, יושב שם בגן אריתראי עם צלב, כיפה וציצית והוא אבא של שבת.

<יעקב בצלאל: זה הגיוני, שבגן דתי אני צריך לקבל ילד נוצרי כעובדה?

<יעקב בצלאל: לא.

<יעקב בצלאל: מה לעשות שאני לא גר בצהלה, שאין לי כסף לקנות שם בתים ווואלה, להיפטר מהבעיות.

<יעקב בצלאל: בנתניה, כמו בדרום תל אביב, משתמשים בנו כמצפון של עשירי העיר.

<יעקב בצלאל: הם לא רוצים אותם בשכונות שלהם.

<יעקב בצלאל: הם רוצים שיהיה להם מצפון נקי על חשבון עניי העיר.

<יעקב בצלאל: לא רוצים אותם.

<יעקב בצלאל: הכי גרוע לפי דעתי בעיר נתניה זה סוגית המלטשות.

<יעקב בצלאל: לא עיריית נתניה, לא המשטרה, עם כל הכבוד, ואני מאד מכבד את המשטרה.

<יעקב בצלאל: אני חושב שזה משאב יקר מדי, שוטר בשביל לטפל בבעיית האריתראים.

<יעקב בצלאל: רשות ההגירה צריכה לטפל ולהעיף אותם משם.

<יעקב בצלאל: שום דבר לא נעשה, שום דבר לא נעשה בעניין המלטשות בנתניה.

<יעקב בצלאל: אנחנו פונים לראש העיר, איך את נותנת להם לגור במפעלים?

<יעקב בצלאל: איך?

<יעקב בצלאל: אין תשובות.

<יעקב בצלאל: הכל סודי.

<יעקב בצלאל: הכל ענייני מוסד.

<יעקב בצלאל: לא זה לא ענייני מוסד, זו העיר שלי.

<יעקב בצלאל: אנחנו צריכים בבקשה את עזרת

<יעקב בצלאל: כם להעיף אותם מהמלטשות של נתניה ואחרי זה להעיף אותם בחזרה למדינות שלהם, כי אין להם מלחמה.

מכלוף מיקי זוהר: תודה.

מכלוף מיקי זוהר: כן אדוני, בבקשה, רצית לדבר?

<יואב חנוך שפרנק: כן, שלום, קוראים לי יואב, אני עובד בספריית גן לוינסקי, זו עמותה קטנה בדרום תל אביב.

<יואב חנוך שפרנק: אני נמצא בשנים האחרונות יום יום בגינת לוינסקי וכולנו יודעים מה המציאות בגינת לוינסקי.

<יואב חנוך שפרנק: לצערי אני מרגיש שהידיים של השוטרים כבולות.

<יואב חנוך שפרנק: נייס גאי נמכר כמו מים שם.

<יואב חנוך שפרנק: כולנו יודעים את זה, כולנו ראינו את זה.

<יואב חנוך שפרנק: הזונות מסתובבות שם והזנאים באים ומטרידים את כולם.

<קריאה: אתיופיות.

<יואב חנוך שפרנק: כל הזמן.

<קריאה: זה אתיופיות.

<יואב חנוך שפרנק: אני יכול לדבר בלי הערות?

<יואב חנוך שפרנק: אני לא הפרעתי.

<יואב חנוך שפרנק: הסוחרים עושים שם מה שהם רוצים ואתם זועקים פה על המספרים.

<יואב חנוך שפרנק: גם אם יהיו עוד 300 שוטרים, זה לא פותר את הבעיות, כי אלה בעיות, כי הבעיות הם לא הזרים.

<יואב חנוך שפרנק: יש שם כנופיות שלמות שיושבות שם והשוטרים אין להם מה לעשות עם זה.

<יואב חנוך שפרנק: הם אומרים אני פוגש אותו, אין לי מה לעשות איתו.

<יואב חנוך שפרנק: יש לו נייס גאי, לוקח לו את הנייס גאי, אחרי 5 דקות יש לו עוד 10 שקיות של נייס גאי.

<יואב חנוך שפרנק: יש תחושת הפקרות בשכונה, שהיא קרקע נפלאה לתעשיית הפשע.

<יואב חנוך שפרנק: יש פה תעשייה של ניצול ואלימות, שלוקחת את כל מי שגר בשכונה הזאת והופכת אותו לקורבן וזה הכל בגלל היעדר מדיניות.

אורן אסף חזן: אז בעצם המסתננים הם כולם קורבנות?

<יואב חנוך שפרנק: לא.

<יואב חנוך שפרנק: כל מי שגר בשכונה הזאת הוא קורבן.

<שפי פז: הוא עובד עם הילדים שלהם.

<יואב חנוך שפרנק: אני עובד עם כולם.

<שפי פז: הוא עובד עם ילדי המסתננים.

<קריאה: רק איתם.

<יואב חנוך שפרנק: יש פה כאלה - - -

מכלוף מיקי זוהר: לא להפריע.

<יואב חנוך שפרנק: יש פה כאלה שיגידו שבני אדם הם - - -

מכלוף מיקי זוהר: חברה, לא להפריע.

מכלוף מיקי זוהר: אתם לא יכולים לא לתת לא לדבר.

<יואב חנוך שפרנק: יש פה כאלה שיגידו שבני אדם הם גרועים מחיות והם כפוי טובה וצריך לאיים עליהם בגירוש ובעונשים.

<יואב חנוך שפרנק: אני פה להגיד לכם שבמקום מוזנח ועלוב, גם אדם מתורבת יתנהג בזלזול, וזה מה שקורה שם.

<יואב חנוך שפרנק: אין שם ערבות הדדית ואין אכפתיות והמשאבים שלנו אוזלים, המשאבים של בני האדם.

<יואב חנוך שפרנק: יש שנאה, יש ניכור, יש חוסר אכפתיות אחד של השני.

<קריאה: מלמדים אותם לשנוא אותנו.

<יואב חנוך שפרנק: חברה, הרוב המוחץ של הסוחרים הוא לא מהקהילות של הזרים.

<יואב חנוך שפרנק: הרוב המוחץ של המכורים, של הנרקומנים, הם לא מהקהילות של הזרים.

<יואב חנוך שפרנק: הרוב המוחץ של חסרי הבית הוא גם לא מקהילת הזרים וגם הזנאים הם לא מקהילת הזרים ואני גר שם כבר 10 שנים ואני רואה את זה וכולכם יודעים את זה טוב מאד.

<יואב חנוך שפרנק: אנחנו צריכים להתעסק פה בעניינים אחרים וזה המקום לקבוע את המדיניות ואני רואה שאתם פשוט - - -

<שפי פז: אנחנו נגרש אותם?

מכלוף מיקי זוהר: עכשיו אף אחד לא מפריע לי.

מכלוף מיקי זוהר: תראה אדוני - - -

<יואב חנוך שפרנק: אני אוכל לסיים עם עוד משפט אחד?

מכלוף מיקי זוהר: כן, משפט אחד ואני אענה לך.

<יואב חנוך שפרנק: בואו נראה מה עשינו בסמטת עכו.

<יואב חנוך שפרנק: אתם כולכם מכירים את סמטת עכו.

<יואב חנוך שפרנק: מה קרה?

<שפי פז: כלום.

<יואב חנוך שפרנק: עבר לרחוב שזה יותר מפריע לתושבים, לתוך השכונה.

<יואב חנוך שפרנק: מה קרה עם התחנה הישנה?

<יואב חנוך שפרנק: עברו לתוך גינת לוינסקי.

<יואב חנוך שפרנק: אפשר ללמוד ממקומות אחרים בעולם.

<יואב חנוך שפרנק: אנחנו לא המדינה היחידה - - -

<קריאה: אז בואו נעביר אותם לרחביה ולצהלה.

<קריאה: הוא לא רוצה.

<קריאה: הוא לא רוצה.

<עובד חוגי: לא צריך את הוועדה.

<עובד חוגי: תעבירו אותם לשם, נשבע לך ש - - -

<שפי פז: עובד, זה לא מעניין אותו.

<שפי פז: הוא לא מדבר על המסתננים.

מכלוף מיקי זוהר: אדוני, יואב - - -

<יואב חנוך שפרנק: אנחנו יכולים ללמוד ממקומות אחרים.

<יואב חנוך שפרנק: אפשר לתקן את המצב.

<יואב חנוך שפרנק: אפשר - - -

מכלוף מיקי זוהר: יואב, תראה, אני רוצה להסביר לך משהו כדבר בסיסי שתבין.

<קריאה: צביעות.

מכלוף מיקי זוהר: קודם כל באופן עקרוני מדיניות הממשלה והרצון של המשלה, הוא שלא יהיו מסתננים במדינת ישראל.

מכלוף מיקי זוהר: זה קודם כל.

<קריאה: נכון.

מכלוף מיקי זוהר: שזה יהיה ברור, אם היה לך ספק.

<יואב חנוך שפרנק: אבל תחושת הביטחון לא נפגעת בגלל מסתננים.

מכלוף מיקי זוהר: שנייה, תרשה לי להשלים את דברי.

מכלוף מיקי זוהר: אני הקשבתי לך בקשב רב.

אורן אסף חזן: אני עוד רגע מאמין לך שהם מסתובבים בלי תחושת ביטחון.

מכלוף מיקי זוהר: חברים, לא להפריע לי.

<שפי פז: כן, כן, הילדים שלהם - - -

מכלוף מיקי זוהר: אורן, אני באמצע טיעון.

מכלוף מיקי זוהר: אני בונה טיעון מעניין, תקשיבו.

<יואב חנוך שפרנק: נראה לך שהם יושבים שם - - - שפורצים להם לבית נהנים?

<יואב חנוך שפרנק: כולם סובלים.

<יואב חנוך שפרנק: כולם - - -

מכלוף מיקי זוהר: אדוני, בוא תשמע - - -

<שפי פז: הם מתלוננים עלינו.

מכלוף מיקי זוהר: אדוני, תשמע בבקשה בקשב רב.

מכלוף מיקי זוהר: מדיניות הממשלה באופן עקרוני וברור היא להוציא את המסתננים האלה מן הארץ ולא לקלוט אף מסתנן נוסף במדינת ישראל.

מכלוף מיקי זוהר: זו המדיניות המרכזית קודם כל.

מכלוף מיקי זוהר: המסתננים בטח ובטח לא תורמים לסביבה הדרום תל אביבית.

מכלוף מיקי זוהר: אם אתה תטען בפני שהמסתננים תורמים או אפילו אם תטען בפני שהם לא פוגעים במקרם החברתי בדרום תל אביב, טענתך תהיה טענה שאינה קשורה למציאות, אפילו מנותקת ממנה.

מכלוף מיקי זוהר: זה פעם שנייה.

מכלוף מיקי זוהר: פעם שלישית, התושבים הללו, האזרחים הזרים האלה שמגיעים ארצה, אינם מגיעים ממדינות נאורות ושההשקעה בחינוך שם היא מהגבוהות ביותר.

מכלוף מיקי זוהר: הם מגיעים ממדינות מאד מאד מורכבות, ממדינות עולם שלישי, שאופי החיים שם וסגנון החיים שם אינו תואם את אופי החיים הישראלי שאנחנו רוצים לסגל לעצמנו פה במדינת ישראל.

מכלוף מיקי זוהר: אופי חיים מודרני, חוקי, שומרי חוק, שומרי סדר וניקיון.

מכלוף מיקי זוהר: זה משהו שהם עדיין לא אימצו שם במדינות ואני מאחל להם שיאמצו כמו מדינת ישראל.

מכלוף מיקי זוהר: הם לא מגיעים ממדינות מתקדמות כמו מדינת ישראל.

מכלוף מיקי זוהר: מה התוצאה הסופית?

מכלוף מיקי זוהר: התוצאה הסופית היא שתושבי דרום תל אביב, שבין כה וציין את זה גם חברי השר גלעד ארדן, היו במצוקה מבחינת האזור הזה, מבחינת אחוזי הפשיעה שהיו שם.

מכלוף מיקי זוהר: מצבם הוחמר לרעה בעקבות ריבוי התושבים הזרים שם.

מכלוף מיקי זוהר: זה הדבר שאף אחד לא יכול לחלוק עליו.

<יואב חנוך שפרנק: אבל אני שמעתי את נציגי המשטרה שאני מכבד ואני מכיר ואני פוגש אותם יום יום.

<יואב חנוך שפרנק: הוא לא אמר מילה אחת על ההתמודדות היומיומית עם הזנאים, עם הסוחרים, עם הפשע, עם ה - - -

מכלוף מיקי זוהר: נו, זה ברור שהוא מתמודד שם.

<יואב חנוך שפרנק: עם כל מה שאתם אומרים ש - - -

מכלוף מיקי זוהר: אף אחד לא דיבר על זה.

אורן אסף חזן: אף אחד לא דיבר על זה.

מכלוף מיקי זוהר: אף אחד לא טען את זה.

<יואב חנוך שפרנק: חברה, בואו נשים את הדברים על השולחן.

<יואב חנוך שפרנק: יש שם בעיות - - -

מכלוף מיקי זוהר: אבל ידידי, אני רוצה לשאול אותך שאלה ובוא תענה לי.

מכלוף מיקי זוהר: אתה רוצה לומר לי שכל אותם תושבים זרים הם לא צרכני זנות?

<יואב חנוך שפרנק: לא, ממש לא.

מכלוף מיקי זוהר: אף אחד מהם לא צרכן זנות?

מכלוף מיקי זוהר: זה מה שאני שואל אותך.

<קריאה: כולם, כולם.

<יואב חנוך שפרנק: אף אחד - - -

מכלוף מיקי זוהר: שאלתי אותך אם אף אחד לא צרכן זנות שם?

<יואב חנוך שפרנק: ביהודים אין צרכני זנות?

מכלוף מיקי זוהר: אז אני שואל אותך.

<יואב חנוך שפרנק: אני גר שם.

<יואב חנוך שפרנק: אתה יודע, חברה שלי יוצאת בערב ביום שבת עם חצאית, עוצרים לידה עם וולו ומרצדס ומה שאתה רוצה ומציעים לך ואף אחד לא זר - - -

מכלוף מיקי זוהר: אני שואל אותך שאלה.

מכלוף מיקי זוהר: האם יש בתוך אותם תושבים אחוזי צרכני זנות גבוהים יותר מאשר מתושבים ישראלים?

<יואב חנוך שפרנק: אני לא יודע, אתה שאלת את - - -

מכלוף מיקי זוהר: חד משמעית כן.

מכלוף מיקי זוהר: אני עונה לך כן.

<יואב חנוך שפרנק: לא, הוא אמר לך שלא.

<יואב חנוך שפרנק: הוא אמר לך שהנתונים הם - - -

מכלוף מיקי זוהר: האם הם צורכים סמים?

מכלוף מיקי זוהר: אני אומר לך שכן.

מכלוף מיקי זוהר: אז הם מעודדים פשיעה, כי הם צורכי זנות וצורכי סמים.

מכלוף מיקי זוהר: איך הפושע עובד?

מכלוף מיקי זוהר: הפושע עובד לפי הצורך.

<יואב חנוך שפרנק: לא, הפושע עובד במקום ש - - -

מכלוף מיקי זוהר: אם יש ביקוש לסמים ויש ביקוש לזנות הוא יספק את זה.

<יואב חנוך שפרנק: כבוד יושב הראש - - -

מכלוף מיקי זוהר: והמשטרה בעזרת השם תאכוף את זה.

מכלוף מיקי זוהר: אז בעניין הזה, עם כל הכבוד אדוני לטיעונים שלך, הם טיעונים שהם קצת מנותקים מהמציאות.

<יואב חנוך שפרנק: לא, אני מציע לך בתור יושב ראש הוועדה הזאת, צא ולמד מה קורה במקומות אחרים בעולם.

<יואב חנוך שפרנק: כי הנתונים שאתה מביא הם מעודדים את הזנות?

מכלוף מיקי זוהר: בעצם זה שהם צורכים את הזנות וצורכים את הסמים, כן.

מכלוף מיקי זוהר: הם מעודדים זנות וסמים.

מכלוף מיקי זוהר: זה טיעון לוגי פשוט.

<יואב חנוך שפרנק: לא, זה ממש לא טיעון לוגי, זה ממש טיעון - - -

מכלוף מיקי זוהר: כן.

מכלוף מיקי זוהר: לא, לא.

מכלוף מיקי זוהר: מי שצורך סמים וצורך זנות הוא מעודד סחר בסמים וסחר בנשים.

מכלוף מיקי זוהר: לא? לא ככה?

מכלוף מיקי זוהר: אני טועה?

<קריאה: מיקי, אי אפשר להתעלם מהמציאות שהוא באמת מתאר פה.

<קריאה: יש פה מגוון מאד רחב של בעיות, אבל בסוף צריך להוציא אותם ואז לטפל בבעיות האלה.

<יואב חנוך שפרנק: השאלה היא למה קודם כל לא לפתור את הבעיות?

<קריאה: ומי אומר לך שלא?

<קריאה: אנחנו עושים המון דברים בשביל לשפר את - - -

מכלוף מיקי זוהר: סליחה, שם ותפקיד לפרוטוקול, לא להפריע.

<אבינועם ארז: אבינועם ארז.

מכלוף מיקי זוהר: אבינועם ארז, בבקשה.

<אבינועם ארז: תודה.

<אבינועם ארז: אני מנהל אגף סל"ע מזה 3.5 שנים.

<אבינועם ארז: אגף סל"ע פועל בשטח מזה כ-3 שנים.

<אבינועם ארז: אגף סל"ע בא לכמה מטרות.

<אבינועם ארז: אחת זה לא סייע למשטרת ישראל בהגברת הנוכחות.

<אבינועם ארז: היום כמעט בכל ניידת של סל"ע יושב שוטר.

<אבינועם ארז: אם אתה מסתובב היום בדרום תל אביב אתה רואה 15 ניידות של עיריית תל אביב, של הסיירת לביטחון עירוני, כמעט ברובן אתה תראה גם שוטר יושב.

<אבינועם ארז: זאת אומרת שאנחנו הכפלנו את הכוח גם שלנו וגם של משטרת ישראל בהפגנת הביטחון באזור הזה.

<אבינועם ארז: עכשיו אנחנו עובדים במספר תחומים.

<אבינועם ארז: אחד מהם זה בקשר החזק מאד עם ועדי השכונות.

<אבינועם ארז: אם דיבר הממ"ז פה על נושא קבוצות הווטסאפ, היום בכל דבר שיש בעיה, יש מנהלי צוותים של סל"ע, שבאים ועובדים עם ועדי השכונות ונותנים טיפול מיטבי בזמן אמת.

<אבינועם ארז: שמעתי את כל הדברים ואני אומר עוד פעם, אנחנו שותפים אמיתיים יחד עם המשטרה, בכל הדברים.

<אבינועם ארז: יחידת הסיור הרגלי שוקמה.

<אבינועם ארז: יחד עם יחידת הסיור הרגלית יש 22 סיירים שעובדים כתף אל כתף, הולכים ברגל, מה שדיבר השר על שוטרי המקוף.

<אבינועם ארז: אז יש פה סיירי מקוף, נקרא לזה איך שזה, אבל פקחים עירוניים שמשתתפים בכל הפעילות.

<אבינועם ארז: אנחנו משתתפים בכל הפעילויות, גם כנגד העסקים הבלתי חוקיים, גם בכל המבצעים עם רשות ההגירה וגם במבצעים עם המכס.

<אבינועם ארז: אין מקום בדרום תל אביב שעיריית תל אביב ואגף סל"ע לא נוכחים בו ולא נמצאים בו.

<אבינועם ארז: אם נסתכל על המספרים, אנחנו מדברים רק בדרום תל אביב על 105 פקחים, 15 ניידות ועוד שישה אופנועים.

<אבינועם ארז: אני אתן עוד קצת דוגמאות, הרי אנחנו מדברים בסוף בשכונת שרת, בדרום תל אביב, אנחנו טיפלנו בכמעט 35,000 אירועים מתחילת הקמת סל"ע ובאזור שכונות - - -

מכלוף מיקי זוהר: 3.5 שנים?

<אבינועם ארז: 3 שנים.

<אבינועם ארז: 34,992 אירועים.

מכלוף מיקי זוהר: 10,000 אירועים בשנה.

<אבינועם ארז: כן.

<אבינועם ארז: וזה אני מדבר רק באזור שרת ובאזור שכונות אנחנו מדברים על עוד 25,861 נכון להיום.

<אבינועם ארז: זה אירועים שחלקם משותפים עם המשטרה וחלקם לא., כי אנחנו מקבלים קריאות גם ממוקד 100 וגם קריאות ממוקד 106 וגם מפעילויות בשטח.

<אבינועם ארז: דיבר פה מסלוואי, חבר מועצת העיר, אבל אנחנו בקשרים שלנו בדברים, בפעילות השוטפת, גם מלווים נשים הביתה והכל בעזרת הקשר החם שיש לנו עם התושבים, וזה קשר שנבנה בשלוש השנים האחרונות ואני אומר עוד פעם, זה עובד בצורה הטובה ביותר.

<אבינועם ארז: אנחנו לא מחליפים את המשטרה, אנחנו באים לסייע ואנחנו עושים את זה בצורת עבודת משותפת היטב.

<אבינועם ארז: יושבים פה עמיתי מפקדי התחנות ומפקד המרחב, יושב פה הראל שהוא מנהל מרחב הסיור של סל"ע, שעובדים בשיתוף פעולה מלא.

<אבינועם ארז: ואני אומר עוד פעם, אני לא - - -

מכלוף מיקי זוהר: אגף סל"ע משתף פעולה עם רשות המיסים גם?

<אבינועם ארז: אגף סל"ע לא משתף פעולה עם רשות המסים, אבל אגף סל"ע עושה פעילות.

מכלוף מיקי זוהר: העברת נתונים.

<אבינועם ארז: אני אסביר.

<אבינועם ארז: אגף סל"ע, כשיש מבצעים שמובילה המשטרה, אנחנו באים – זה רשות המסים, זה רשות הגז, זה חברת החשמל, שבאים כל משרדי הממשלה ובאים ונותנים כתף, יש פעילויות אפקטיביות בשטח.

<אבינועם ארז: זה מה שנקרא ניתוק של בלוני גז, מה שנקרא כל הנושא של חיבורים פיראטיים לחשמל וכל הדברים האלה.

<אבינועם ארז: אני אגיד עוד משהו לידידי פה.

<אבינועם ארז: אף אחד לא עוצם עיניים משום דבר.

<אבינועם ארז: עצם הנוכחות בשטח, גם של השוטרים וגם של הסיירים, מורידה את הפשיעה.

<אבינועם ארז: אפשר לתאר פה עולם מלא של זונות ושל סרסורים וכל הדברים.

<אבינועם ארז: אני יכול להגיד לך דבר אחד פשוט ויושבת פה שפי, לפני 3.5 שנים נכנסתי לישיבת תושבים בבניין המשטרה הישן ואמרו לי כבר שאני לא שוכח, אני לא זוכר אם זה שפי או מישהו אחר שהיה.

<אבינועם ארז: אתה תבוא, יבוא מישהו אחריך ולא יהיה שום שינוי.

<אבינועם ארז: אני יכול להגיד פה שיש שינוי בדרום תל אביב בפעילות אפקטיבית של המשטרה, בפעילות אפקטיבית של סל"ע.

<שפי פז: אבל זה לא הפתרון.

<שפי פז: תן לי לענות אחר כך.

<אבינועם ארז: אני אומר עוד פעם, יש פעילות ויש שינוי.

<אבינועם ארז: ראיתם את הנתונים של הממ"ז.

<אבינועם ארז: שפי, אני לא בא לריב.

<שפי פז: לא, רק ביקשתי זכות תגובה.

<שפי פז: אני לא רבה איתך, חלילה.

<עובד חוגי: חס וחלילה אנחנו לא נגדך.

<אבינועם ארז: אני אומר עוד פעם, יש פה פעילות, אתם ראיתם את ה - - -

<שפי פז: אני צריכה לשמור על יחסים.

<קריאה: ניתן לך את הסמכות לעצור את זה, אל תדאג.

<אבינועם ארז: אז אני אומר שיש נושאים מסוימים שהונחו לפתחו של השר בקשר לסמכויות של הפקחים והשר הקים ועדה בנושא הזה ואנחנו שותפים.

<אבינועם ארז: אני מודה באמת לכל הגורמים ששותפים פה ועוזרים וגם יודעים להגיד מילה טובה.

<אבינועם ארז: חלק כבר שכחו.

מכלוף מיקי זוהר: תודה.

מכלוף מיקי זוהר: משפט, גברתי ואני מסכם את הדיון.

<שפי פז: רגע, אני חייבת לדבר.

מכלוף מיקי זוהר: רגע גברתי, את תדברי, אם לא אני אעצור אותך.

<שפי פז: שים אזיקים וזהו.

מכלוף מיקי זוהר: כן גברתי, משפט אחד, בבקשה.

<קורין גלילי: שמי קורין וזה לא יהיה משפט אחד.

מכלוף מיקי זוהר: כמה משפטים.

<שפי פז: את חייבת קורין.

<קורין גלילי: שמי קורין גלילי.

<קורין גלילי: אמא שלי נרצחה בשנת 2010 על ידי מסתנן סודני ואני רוצה להגיד פה, אני שומעת את כולכם פה אומרים שנעשתה פה הפקרות רבתי, מערכתית, של המדינה ואני רוצה לדעת איפה כל האזרחים שנפגעו מהתופעה הזאת.

<קורין גלילי: איפה?

<קורין גלילי: לא צריך להכיר בהם?

<קורין גלילי: אני נפגעתי מהתופעה הזאת.

<קורין גלילי: אני רוצה שיכירו בי כנפגעת.

מכלוף מיקי זוהר: אוקיי.

<קורין גלילי: וגם בנוסף לזה שזה היה מחדל מערכתי, אני רוצה להפנות אצבע מאשימה על המשטרה, שבאותו רגע הגיעה לאירוע תקיפה שעה לפני הרצח ואת המינימום אפילו לא עשתה, לבדוק את התעודות של המסתנן שהיה שוהה שמונה חודשים ללא אשרת שהייה.

<קורין גלילי: וזה נפל בתפר שבין ביטול נוהל חדרה-גדרה - - -

מכלוף מיקי זוהר: אוקיי, תודה.

<קורין גלילי: רגע, אני עוד לא סיימתי.

<קורין גלילי: כולם פה דיברו שעות.

<קורין גלילי: אני רוצה להמשיך לדבר.

מכלוף מיקי זוהר: שומע, גברתי.

<קורין גלילי: כל אלה שתפסו בעלי בית על המוסר, אני רוצה לדעת, לשאול גם אותם איפה הם.

<קורין גלילי: הנפגעים וכל הפליטים שנמצאים בדרום תל אביב אף פעם הם לא הגישו על זה עתירות.

<קורין גלילי: אז מה שהם עשו פה עם העתירה שהם הגישו על נוהל חדרה-גדרה, שהממשלה אפשרה פיזור, אז הם באו והגישו עתירה וקלקלו את הכל.

<קורין גלילי: הם אלה שעשו את הדבר הזה, ביטלו את הפיזור הזה של נוהל חדרה-גדרה.

מכלוף מיקי זוהר: גברתי, אני חייב לומר לך שאנחנו - - -

<קורין גלילי: רגע, אבל למה ככה?

<קורין גלילי: אתה מפריע לי.

<קורין גלילי: זה לא בסדר.

מכלוף מיקי זוהר: זה לא מונולוג.

<קורין גלילי: זה לא בסדר.

<קורין גלילי: אני רוצה גם כן לדבר.

מכלוף מיקי זוהר: גברתי, אני רוצה לומר לך משהו.

<קורין גלילי: אבל רגע, אני עוד לא סיימתי.

מכלוף מיקי זוהר: אני לא אמרתי לך שסיימת.

מכלוף מיקי זוהר: אי אפשר להשחיל מילה?

<קריאה: תני לו לדבר.

<קורין גלילי: אבל אני עוד לא סיימתי.

מכלוף מיקי זוהר: לא אמרתי שסיימת.

<שפי פז: קורין, הוא רוצה לענות לך.

<קריאה: אבל הוא רוצה לדבר.

מכלוף מיקי זוהר: אני רוצה לומר משפט ואחרי זה תוכלי להמשיך את דברייך.

<קורין גלילי: לא רוצה להשלים את הדברים.

מכלוף מיקי זוהר: גברתי, את תוכלי להשלים את דברייך.

<שפי פז: קורין, קורין.

<קריאה: יש לה זכות לדבר.

<קורין גלילי: אני לא סיימת.

<קריאה: קורין, הוא רק רוצה - - -

מכלוף מיקי זוהר: גברתי, כל מה שרציתי לעשות זה - - -

<שפי פז: האישה הזאת פשוט שבורה נפשית.

<קריאה: מאז שאמא שלה נפטרה היא גמורה נפשית.

<קריאה: לא נפטרה, היא נרצחה.

<קריאה: נרצחה.

<שפי פז: היא מרוסקת.

מכלוף מיקי זוהר: אני רציתי לחזק אותה ולומר לה דברים, אבל היא לא אפשרה לי ולצערי היא יצאה.

מכלוף מיקי זוהר: אני מתנצל בשמה.

<שפי פז: אנחנו נגיד לה.

<שפי פז: אתה יכול לתת לי לסכם במשפט?

מכלוף מיקי זוהר: כן, בבקשה אדוני.

מכלוף מיקי זוהר: את תאמרי משפט בהמשך.

<שפי פז: לא, לא, הוא לא מדבר פה.

מכלוף מיקי זוהר: הוא ידבר.

<שפי פז: הוא לא ידבר פה.

מכלוף מיקי זוהר: הוא ידבר.

מכלוף מיקי זוהר: זו הדמוקרטיה הישראלית.

<שפי פז: הוא לא מדבר פה.

<שפי פז: הוא לא אזרח המדינה, הוא ידבר פה.

מכלוף מיקי זוהר: גברתי, אני מודה לך שחזרת.

מכלוף מיקי זוהר: אני רציתי לומר לך - - -

<שפי פז: הוא לא ידבר.

מכלוף מיקי זוהר: היא חזרה, אז אפשר להמשיך את השיח.

מכלוף מיקי זוהר: רציתי לחזק את דברייך ובגלל שרציתי לחזק את דברייך כעסת נורא.

מכלוף מיקי זוהר: בסך הכל רציתי לומר לך שאני מבין את הכעס שלך ואת הכאב שלך והוא גם כאב מוצדק, אבל לפעמים משטרת ישראל לא תמיד יכולה לפתור מאה אחוז מהבעיות ויש גם דברים שקורים גם מה שנקרא במציאות קשה ומורכבת, שהם לא תמיד מוצדקים.

מכלוף מיקי זוהר: אז אנחנו לא יכולים עכשיו, בגלל מקרה ספציפי, לקבוע באופן נחרץ שהמשטרה לא עושה את עבודתה.

מכלוף מיקי זוהר: לפעמים יש דברים שקורים, יש טעויות, הם גם בני אדם וקורים כל מיני דברים בשטח, שהם לא בהכרח תלויים בהם ולכן זו הסיטואציה לא פשוטה.

מכלוף מיקי זוהר: אז אני מבין את הכעס, אני מבין את הכאב, מבין גם את העצב, הוא עצב נורא לאבד אמא.

מכלוף מיקי זוהר: אבל עדיין אנחנו צריכים לזכור שמשטרת ישראל עושה כמיטב יכולתה והולכת ומתגברת את הפעילות שלה משנה לשנה.

מכלוף מיקי זוהר: וזה הדבר המרכזי שרצינו לדון עליו היום וגברתי את כמובן מתכבדת לסיים את דברייך.

<קורין גלילי: אתה יודע, כשקוטעים את הרצף של הדברים, אז קשה אחר כך לחזור עליהם.

מכלוף מיקי זוהר: אז אני מתנצל שקטעתי לך את חוט המחשבה.

<קורין גלילי: לא משנה.

<קורין גלילי: אני רוצה להביע ולהגיד על ארגוני הזכויות, שהם לקחו ונהיו בעלי הבית של המוסר והם אלה שהגישו את העתירה.

<קורין גלילי: היה נוהל חדרה-גדרה שהממשלה החליטה עליו.

<קורין גלילי: כל דבר שהממשלה מחליטה הם מקלקלים.

<קורין גלילי: הם באים והורסים את זה.

מכלוף מיקי זוהר: אנחנו מכירים את התופעה.

<קורין גלילי: אז אני רציתי להגיד את זה.

מכלוף מיקי זוהר: אני מבין, אני מכיר את התופעה הזו, זו תופעה שהם פועלים באמצעות עתירות על מנת לקעקע את רצון הממשלה.

<קורין גלילי: והם אמונים על המוסר?

<קורין גלילי: אם הם כל כך מחזיקים מעצמם מוסריים, אז למה הם לא דואגים לכל האזרחים שנפגעו?

מכלוף מיקי זוהר: תודה גברתי.

מכלוף מיקי זוהר: כן אדוני, בבקשה.

<שפי פז: אני מדברת?

מכלוף מיקי זוהר: הוא מדבר.

<שפי פז: אנחנו לא מוכנים.

מכלוף מיקי זוהר: שקט בבקשה.

<קריאה: הוא בא מאריתריאה לדבר פה?

<שפי פז: אנחנו לא ניתן לו לדבר.

<שפי פז: אנחנו לא ניתן לו לדבר.

<קריאה: הוא לא ידבר.

<קריאה: לא מעניין אותי.

<קריאה: הוא לא ידבר.

<קריאה: הוא בן אדם.

<שפי פז: בן אדם, שילך לבית שלו, לא פה.

<שפי פז: שידבר בפרלמנט באריתריאה.

<שפי פז: לא פה.

<שפי פז: הוא לא ידבר פה.

מכלוף מיקי זוהר: שפי, אם את לא רוצה להקשיב - - -

<שפי פז: בואו נצא החוצה כולם.

<קריאה: הוא לא ידבר.

מכלוף מיקי זוהר: שפי, אם את לא רוצה להפסיד את רשות הדיבור שלך - - -

<קריאה: הוא לא ידבר.

<קריאה: אין לו זכות פה.

מכלוף מיקי זוהר: אנחנו כמדינה נאורה ודמוקרטית נאפשר לכל אחד לדברי ואנחנו נתעמת - - -

<שפי פז: הוא לא אזרח המדינה.

מכלוף מיקי זוהר: אנחנו נתעמת דמוקרטית - - -

<שפי פז: אני מוותרת על זכות הדיבור.

מכלוף מיקי זוהר: זכותך.

<שפי פז: בואו החוצה כולם.

<שפי פז: ניתן לו לדבר.

<שפי פז: זה בכלל משנה אם אני אגיד משהו או לא?

<שפי פז: זה ישפיע על משהו?

<שפי פז: כל השיח הזה פה הרי מיותר, כל הוועדה הזאת מיותרת.

מכלוף מיקי זוהר: אז חבל שבאת.

<שפי פז: אנחנו לא מדברים על אכיפה.

<שפי פז: אנחנו מדברים על - - -

מכלוף מיקי זוהר: אז חבל זאת, לא היית באה, אם את חושבת שזה שיח מיותר.

<שפי פז: תפסיקו, לא יקרה כלום.

מכלוף מיקי זוהר: אני לא צריך אותך שתאשרי לי את טיב השיח הזה.

מכלוף מיקי זוהר: אני לא צריך אותך שתאשרי לי כמה השיח הזה חשוב.

מכלוף מיקי זוהר: לא צריך את הציונים שלך.

<שפי פז: תודה רבה.

<שפי פז: לא מעניין אותי סל"ע, לא מעניין אותי המשטרה, לא מעניין אותי כלום.

<שפי פז: - - - גירוש.

מכלוף מיקי זוהר: תודה רבה.

מכלוף מיקי זוהר: תראו, הוא הגיע לכנסת ישראל והוא ידבר.

מכלוף מיקי זוהר: אם הוא נכנס לכנסת ישראל ויושב סביב השולחן הוא יכול לדבר.

מכלוף מיקי זוהר: לא להפריע בבקשה.

מכלוף מיקי זוהר: מי שיפריע אני אוציא אותו החוצה.

<ג'וני טסגנס: שמי ג'וני.

<שפי פז: שמך ג'וני?

<קריאה: מהסרטים.

<קריאה: ג'וני מהסרטים.

מכלוף מיקי זוהר: חברה, השנאה הזאת מיותרת.

מכלוף מיקי זוהר: היא לא תורמת כלום.

<שפי פז: יש לנו מספיק שנאה.

מכלוף מיקי זוהר: אנחנו נוציא אותו כי אנחנו לא רוצים פה פליטים ואנחנו לא רוצים פה תושבים זרים, אבל לתת לו לדבר אנחנו ניתן לו.

מכלוף מיקי זוהר: הבנת את ההבדל?

מכלוף מיקי זוהר: הוא ידבר והוא ייצא מהמדינה, כי אנחנו לא רוצים את זה, זה הכל.

מכלוף מיקי זוהר: אז בבקשה לא להפריע.

<קריאה: יישאר פה - - - פליטים.

מכלוף מיקי זוהר: תודה.

מכלוף מיקי זוהר: כן, בבקשה, תדבר.

מכלוף מיקי זוהר: מה יש לך לומר אדוני?

<ג'וני טסגנס: עוד פעם אני אגיד ששמי ג'וני.

<ג'וני טסגנס: אני מאריתריאה.

<ג'וני טסגנס: אני כאן - - -

<קריאה: הוא - - - הוא אחד ויחיד ש - - -

מכלוף מיקי זוהר: בבקשה לא להפריע.

מכלוף מיקי זוהר: כן, בבקשה, תדבר.

מכלוף מיקי זוהר: מה המעמד שלך, אדוני?

<ג'וני טסגנס: אני מאריתריאה.

מכלוף מיקי זוהר: מה המעמד שלך?

<ג'וני טסגנס: המעמד שלי, יש לי רק את הוויזה.

<ג'וני טסגנס: אני הגשתי מעמד פליט לפני 4 שנים.

מכלוף מיקי זוהר: מה המעמד הנוכחי שלך?

<ג'וני טסגנס: עכשיו, לפני חודשיים התקשרו אלי ממשרד הפנים, כרגע התיק שלי לא נסגר.

מכלוף מיקי זוהר: מה המעמד הנוכחי שלך?

<יואב חנוך שפרנק: אין לו מעמד.

<ג'וני טסגנס: אין לי מעמד.

מכלוף מיקי זוהר: אתה חסר מעמד?

<ג'וני טסגנס: אני פה שמתי רגל במדינת ישראל, רגל אחת.

מכלוף מיקי זוהר: אוקיי, עכשיו תסביר מה יש לך לחפש אצלנו במדינה?

<ג'וני טסגנס: יופי.

<ג'וני טסגנס: אני עובד בגן ילדים.

<ג'וני טסגנס: הקמתי גן ילדים לפני שנתיים.

<ג'וני טסגנס: ככה.

מכלוף מיקי זוהר: למה הגעת לפה?

<ג'וני טסגנס: אוקיי, הסיבה שבאתי למדינת ישראל, הסיבה היא שאבא שלי עד עכשיו הוא חייל באריתריאה.

<ג'וני טסגנס: בשנת 2007 התגייסתי, אחרי שנתיים ברחתי לאתיופיה.

<ג'וני טסגנס: מאתיופיה הגעתי לסודן, 10 ימים לקח לי.

<קריאה: למה לא נשארת באתיופיה?

<ג'וני טסגנס: שנייה, אני אענה לך.

מכלוף מיקי זוהר: לא להפריע.

מכלוף מיקי זוהר: תנו לו לדבר.

<ג'וני טסגנס: אם הייתה לי אופציה להישאר בסודן, לא הייתי בא לכאן.

<ג'וני טסגנס: הסיבה שמדינת סודן גם מתערבת, מחזירה אנשים לאריתריאה בחזרה.

<ג'וני טסגנס: היא חברה הכי טובה שיש לאריתריאה.

<ג'וני טסגנס: אחרי ארבעה וחצי חוטפים נחטפתי על ידי הבדואים, שלושה בדואים שחטפו אותי והביאו אותי לסיני.

<ג'וני טסגנס: לא הגעתי לקהיר.

<ג'וני טסגנס: לא הגעתי למצרים, הגעתי לסיני.

<ג'וני טסגנס: בסיני שלושה וחצי התעללו בי, הרגו אותי.

<ג'וני טסגנס: שלושה חודשים וחצי אפילו אני לא חשבתי לצאת.

<ג'וני טסגנס: זה קל לדבר באור.

<ג'וני טסגנס: אני לא שכחתי את הדברים הטובים של מדינת ישראל.

<ג'וני טסגנס: אחרי שלושה חודשים וחצי - - -

מכלוף מיקי זוהר: מדינת ישראל התנהגה איתך בצורה מאד מכובדת והיא נותנת לך את האפשרות לחיות בצורה מכובדת, אבל אני חוזר ואומר, מדינת ישראל לא תאפשר לך להישאר כאן לאורך זמן.

<ג'וני טסגנס: אוקיי, שנייה, אתה נותן לי לדבר, אדוני?

מכלוף מיקי זוהר: מדינת ישראל יש לה מדיניות ברורה לא לאפשר לאף אחד שהוא לא אזרח ישראל ואין לו זכות שיבה, להיות פה.

<ג'וני טסגנס: אין בעיה.

מכלוף מיקי זוהר: זו עמדת המדינה.

מכלוף מיקי זוהר: זו עמדת הממשלה.

<ג'וני טסגנס: אחרי שלושה וחצי חודשים, מיקי, סליחה - - -

מכלוף מיקי זוהר: אגב, את הטענות שהוא טוען צריך גם להוכיח, אתה יודע.

<ג'וני טסגנס: אני ברחתי מסיני, הגעתי למדינת ישראל.

<ג'וני טסגנס: זה שתפס אותי בידיים, בגדר, שהציל אותי, חייל ישראלי, לעולם אני לא שכחתי אותו ועמדתי ונתתי נשיקה למדינת ישראל.

<ג'וני טסגנס: אמרתי תודה שהצילה אותי.

<ג'וני טסגנס: אחרי כמה ימים לקחו אותי לסהרונים.

<ג'וני טסגנס: בסהרונים הייתי כמעט שלושה חודשים וחקרו אותי גם למה הגעתי, מה הסיבה.

<ג'וני טסגנס: סיפרתי להם.

<ג'וני טסגנס: הכל רשום במחשב של משרד הפנים.

<ג'וני טסגנס: אחרי שהגעתי, אחרי שלושה חודשים הגעתי לדרום תל אביב.

<ג'וני טסגנס: אני לא הכרתי באופן אישי מה זה תל אביב.

<ג'וני טסגנס: פשוט נתנו לי קבלה לעלות לתל אביב ועליתי וישנתי לילה אחד בגינת לוינסקי.

<ג'וני טסגנס: אחרי זה קמתי, להתערבב והצלחתי.

<ג'וני טסגנס: כאילו התחלתי לחיות כמו כל אחד שהוא חי.

<ג'וני טסגנס: אחרי זה - - -

מכלוף מיקי זוהר: אני יכול לשאול אותך שאלה?

מכלוף מיקי זוהר: אתה מודע להיקף הפשיעה בתוך האוכלוסייה האריתריאית בדרום תל אביב?

<ג'וני טסגנס: אוקיי.

<ג'וני טסגנס: קודם כל תודה למשטרת ישראל.

<ג'וני טסגנס: תודה על בית חולים, תודה על בית ספר, תודה על כל מיני - - -

מכלוף מיקי זוהר: אני שואל, אתה מודע להיקף הפשיעה במגזר האריתראי?

<ג'וני טסגנס: מה זה פשיעה?

מכלוף מיקי זוהר: פשיעה.

מכלוף מיקי זוהר: האם יש בין החברה האריתראים שהגיעו ארצה פושעים, האם הם קיימים?

מכלוף מיקי זוהר: אתה מזהה אותם, אתה רואה אותם?

<ג'וני טסגנס: פושעים שנמצאים ברחובות?

<קריאה: פושעים שהגיעו מאריתריאה.

מכלוף מיקי זוהר: אתה רואה את זה?

מכלוף מיקי זוהר: אתה נתקל בזה?

<ג'וני טסגנס: אני רואה את זה ו - - -

מכלוף מיקי זוהר: ומה אתה אומר על זה?

מכלוף מיקי זוהר: איך אתם פועלים לאכוף את זה?

<ג'וני טסגנס: אני מתבייש בזה.

מכלוף מיקי זוהר: אתם פועלים למגר את התופעה?

<ג'וני טסגנס: שנייה, אלה אנשים אחד אחד.

<ג'וני טסגנס: כמה אנשים יש פה?

<ג'וני טסגנס: 50?

<ג'וני טסגנס: אם זה 50 אנשים, אם זה 100 אנשים, אבל בן אדם אחד שעשה עבירה פלילית, זה לא יכול להאשים אותי.

<ג'וני טסגנס: יש פה משטרה, יש כאן חוק.

מכלוף מיקי זוהר: זה נכון.

מכלוף מיקי זוהר: בזה אתה צודק.

<ג'וני טסגנס: לא יכולים להאשים אותי בגלל שאחד או שניים פושעים.

מכלוף מיקי זוהר: האם אתה מסכים עם הטענה שחלק גדול מהאנשים שהגיעו מאריתריאה, במיוחד הבודדים, משתמשים בשירותי זנות?

מכלוף מיקי זוהר: האם זה נכון?

<ג'וני טסגנס: לא.

מכלוף מיקי זוהר: אתה חושב שלא?

<ג'וני טסגנס: אני לא מכיר את זה.

<קריאה: בטח שלא.

מכלוף מיקי זוהר: שנייה.

מכלוף מיקי זוהר: אני שאלתי.

<יואב חנוך שפרנק: ו - - - לשאול - - - רובם נוצרים אדוקים.

מכלוף מיקי זוהר: עזוב, אתה מדבר על כמה נורמטיביים.

<ג'וני טסגנס: יש לי פה תעודת הלכה.

מכלוף מיקי זוהר: יש הרבה מאד לא נורמטיביים.

מכלוף מיקי זוהר: אני שאלתי האם התופעה קיימת.

מכלוף מיקי זוהר: זה שאלות לגיטימיות.

<קריאה: למה, אין ישראלים ש - - -

<ג'וני טסגנס: מיקי, אפשר להמשיך?

מכלוף מיקי זוהר: טוב, תודה.

מכלוף מיקי זוהר: תסיים, אדוני.

<ג'וני טסגנס: סליחה, שנייה.

<ג'וני טסגנס: אני עובד בשיתוף פעולה גם עם - - -

<קריאה: השאלה הזאת - - -

מכלוף מיקי זוהר: אני לא מכליל.

מכלוף מיקי זוהר: אני שאלתי שאלות מאד אובייקטיביות.

מכלוף מיקי זוהר: זכותי לשאול אותן.

<ג'וני טסגנס: שלא יאשימו אותנו, שלא נעשה דברים ממש לא טובים לשכנים.

<ג'וני טסגנס: אנחנו דואגים לשנות את המצב בדרום תל אביב, להתפזר.

מכלוף מיקי זוהר: טוב, תודה.

<קריאה: הוא קיבל תעודה על זה שהוא - - - על זה הוא קיבל תעודה.

<קריאה: עבריין.

<ג'וני טסגנס: סליחה, כל אחד, כל איש שמגיע למדינת ישראל מאריתריאה, לא פותח עסק.

<ג'וני טסגנס: יש פה טעות.

<ג'וני טסגנס: אתם חייבים לסגור את העסקים.

<ג'וני טסגנס: על זה אין לי טענה.

מכלוף מיקי זוהר: טוב, תודה.

<ג'וני טסגנס: אין לי טענה על דברים שיש - - -

<קריאה: סליחה, הוא לא מייצג אף אחד, הוא מייצג את עצמו.

<קריאה: הוא לא מייצג את הקהילה.

<קריאה: הוא מייצג את עצמו.

<ג'וני טסגנס: אני רוצה לומר משפט אחרון, אדוני.

מכלוף מיקי זוהר: גברתי, בואי אני אענה לך.

מכלוף מיקי זוהר: הדברים שהוא אומר הם דברים מאד מאד אובייקטיביים, כי הוא מסתכל עליהם מנקודת המבט שלו כמי שרוצה לחיות פה במדינת ישראל.

<ג'וני טסגנס: זהו.

מכלוף מיקי זוהר: וזו זכותו לומר אותם.

מכלוף מיקי זוהר: אבל באותה נשימה זכותה של מדינת ישראל לומר אדוני, אנחנו מכבדים את הרצון שלך, אך אנחנו כמדיניות ממשלה לא רוצים לאפשר את זה.

מכלוף מיקי זוהר: אנחנו לא רוצים לאפשר את זה לא כי אתה אדם רע ולא כי אתה אדם לא טוב, חלילה, כי מדינת ישראל, במורכבות שלה כמדינה יהודית ודמוקרטית, שנבנתה כמדינה יהודית ודמוקרטית וחלק מרכזי בה זה לשמור כל הזמן על רוב יהודי ברור, אנחנו לא יכולים לאפשר לכם לחיות פה.

מכלוף מיקי זוהר: מתנצלים, מצטערים, אבל זה המצב.

<יואב חנוך שפרנק: אבל מדינת ישראל חתומה על אמנות.

<ג'וני טסגנס: אוקיי.

<ג'וני טסגנס: משפט אחרון.

מכלוף מיקי זוהר: אם אדוני יודע להכיל את עמדת הממשלה, מצוין.

מכלוף מיקי זוהר: אם הוא לא יודע להכיל אותה, אנחנו נאכוף אותה.

מכלוף מיקי זוהר: כי בסוף אנחנו פועלים על פי מדיניות ברורה, שרוב הציבור במדינת ישראל רוצה בה ורוב הציבור במדינת ישראל רוצה שמירה של רוב יהודי במדינת ישראל, ללא תושבים זרים.

<ג'וני טסגנס: אחרי 10 שנים אנחנו הצלחנו לשנות באריתריאה.

<ג'וני טסגנס: הצלחנו לשנות באריתריאה את מה שיש עכשיו.

<ג'וני טסגנס: חייבים לדעת את זה.

<ג'וני טסגנס: מדינת אריתריאה - - -

מכלוף מיקי זוהר: תודה רבה.

מכלוף מיקי זוהר: היה חשוב שדיברת היום.

<ג'וני טסגנס: על אותם דברים, וגם פה - - -

מכלוף מיקי זוהר: ואני שמח שדיברת, ואני שמח שהיה שיח מכובד, כי השיח המכובד הוא הרבה יותר פשוט להבנה מהשיח הצעקני והמתלהם.

<ג'וני טסגנס: שתי מילים.

<ג'וני טסגנס: אפשר שתי מילים?

מכלוף מיקי זוהר: כי השיח הזה - - -

<יואב חנוך שפרנק: חבל שרק כשהם יצאו החוצה אפשר היה לדבר.

<יואב חנוך שפרנק: עד אז אי אפשר היה לדבר.

מכלוף מיקי זוהר: לא משנה, אבל השיח הזה הוא שיח חשוב.

<ג'וני טסגנס: מיקי, למה לא מבדילים בין אלה שתומכים במשטר, 80 דולר שולחים לאריתריאה ואלה שהם נגד השלטון?

<ג'וני טסגנס: למה לא מבדילים פה?

מכלוף מיקי זוהר: הקשבנו.

מכלוף מיקי זוהר: תודה אדוני.

מכלוף מיקי זוהר: מסקנות הדיון.

<ג'וני טסגנס: יש אנשים שתומכים במשטר - - -

מכלוף מיקי זוהר: תודה אדוני, סיימנו.

מכלוף מיקי זוהר: אני רוצה לסכם את הדיון.

<קריאה: כל אחד יכול להגיד שהוא נגד השלטון כי הוא רוצה לחיות פה.

מכלוף מיקי זוהר: מסקנות הוועדה.

מכלוף מיקי זוהר: הוועדה בראשותי מודה ומברכת את השר לביטחון פנים, על שכיבד את הוועדה בנוכחותו ועל הסקירה על אודות הגברת הפעילות של משטרת ישראל בכל ההיבטים הקשורים לשמירת הביטחון של תושבי דרום תל אביב ועל הפעולות האקטיביות של המשטרה.

מכלוף מיקי זוהר: אין ספק כי חל שינוי לטובה בכל מה שקשור לאכיפה בדרום תל אביב.

מכלוף מיקי זוהר: 1.

מכלוף מיקי זוהר: הוועדה מבקשת לברך את משטרת ישראל וקוראת לה להמשיך במדיניות הזאת, להגביר את האכיפה ואת השמירה על הסדר והביטחון הציבורי של כלל תושבי מדינת ישראל ותושבי דרום תל אביב בפרט.

מכלוף מיקי זוהר: הוועדה קובעת כי לא נכון לאפשר כדאיות כלכלית סלקטיבית ולא שוויונית בין ישראלים לזרים, בהיבט של פתיחת עסקים ובכל תחום אחר.

מכלוף מיקי זוהר: 2.

מכלוף מיקי זוהר: הוועדה דורשת מרשות המיסים להגביר את פעילות האכיפה וליצור אכיפה זהה ושוויונית בכלל ההיבטים בין בעלי עסקים ישראלים לבין בעלי עסקים של תושבים זרים ולפעול ביתר שאת כנגד בעלי הנכסים אשר מאפשרים פתיחת עסקים באופן לא חוקי.

מכלוף מיקי זוהר: רשות המיסים מתבקשת לפעול בעניין הזה בצורה דווקנית ורצינית.

מכלוף מיקי זוהר: 3.

מכלוף מיקי זוהר: הוועדה דורשת מהממשלה לפעול להשוואת התנאים בין ישראלים לזרים, במטרה להפחית את הכדאיות הכלכלית של התושבים הזרים, על מנת שיבינו שאין כדאיות כלכלית לגור פה במדינת ישראל, יחזרו לארץ מולדתם ויחיו שם באושר ובשלווה.

מכלוף מיקי זוהר: תודה רבה.

מכלוף מיקי זוהר: הישיבה נעולה.